title: Barmenin teologinen julistus

text: Neljäs teesi tuo esiin perinteisen evankelisen virkakäsityksen. Sen mukaan kirkon virat ovat kirkon tehtävään ja järjestykseen liittyviä asioita, ja ne ovat olemassa, jotta kirkon tehtävä maan päällä tulisi hoidetuksi. Samalla kirkon virkajärjestelyistä tehdään selkeästi kirkon oma, sisäinen asia. Viides teesi asettuu kansallissosialistisen hallituksen ajamaa yhdenmukaistamispolitiikkaa eli Gleichschaltungia vastaan sekä vastustaa yleisemminkin totalitarismia. Sen mukaan valtiolla on jumalallisen järjestyksen mukaisesti tiettyjä tehtäviä, mutta valtio ei saa asettua omien rajojensa ulkopuolelle. Tähän perustuen kuudes teesi korostaa vielä kerran kirkon itsenäisyyttä ja riippumattomuutta valtiosta. Kirkolla on oltava oikeus toteuttaa maailmassa omaa lähetystehtäväänsä.


title: María Pérez

text: María José Pérez González (s. 18. maaliskuuta 1988 Aragua) on venezuelalainen lentopalloilija.


title: María Pérez

text: Pérez on edustanut LiigaEuraa naisten Lentopallon Mestaruusliigassa yhteensä kolmen kauden ajan. Venezuelan naisten maajoukkueessa hän on pelannut 19 maaottelua. Pérez oli mukana Venezuelan joukkueessa vuoden 2008 Pekingin olympialaisissa. Lisäksi hän on voittanut pronssia Etelä-Amerikan mestaruusturnauksessa vuonna 2007.


title: María Pérez

text: Naisten liigan kuukauden pelaajaksi Pérez valittiin lokakuussa 2009. Hän voitti myös liigan pistepörssin kaudella 2009–2010.


title: Shailen Ramdoo

text: Shailen Ramdoo (s. 9. joulukuuta 1966 Lontoo) on Britannian ja Ranskan kansalaisuuden omaava lentopallovalmentaja. Lontoossa syntynyt ja kasvanut Ramdoo on taustaltaan mauritiuksen ranskalainen. Koulutukseltaan hän on arkkitehti. Ramdoon nykyinen kotipaikka on Kalajoki. Ramdoon oma peliuransa päättyi jo 22-vuotiaana. Hän on pelasi Ranskassa toiseksi korkeimmalla sarjatasolla ja edusti maata myös nuorten maajoukkueissa.


title: Shailen Ramdoo

text: Ramdoo on toiminut valmentajana Suomen lisäksi Ranskassa, Mauritiuksella, Italiassa, Islannissa, Ruotsissa, Tshadissa, Indonesiassa ja apuvalmentajan tehtävissä USA:ssa. Suomessa Ramdoo valmensi ensimmäisen kerran LiigaEuran naisten joukkuetta kevään 2009 aikana. Miesten liigassa hän on valmentanut Team Lakkapäätä, Muuramen Lentopalloa sekä Liiga-Särkkiä. Vuonna 2011 hänet valittiin kauden valmentajaksi.


title: Shailen Ramdoo

text: Ramdoo on FIVB:n kansainvälinen lentopallokouluttaja ja hän vetää koulutuksia useissa maissa. Hän on suorittanut useita valmennuskursseja: FIVB Level 3, FFVB / Ranska DEJEPS, USAV / USA CAP3, UK National Sports Coaching Coach.


title: Twin Peaks – Tuli kulje kanssani

text: Twin Peaks – Tuli kulje kanssani ("Twin Peaks: Fire Walk with Me") on yhdysvaltalainen elokuva vuodelta 1992. Sen on ohjannut David Lynch ja käsikirjoittaneet Lynch ja Robert Engels.


title: Twin Peaks – Tuli kulje kanssani

text: Elokuvan aihepiiri liittyy nuoren naisen murhan selvittelyyn, kaupungin erikoisten asukkaiden keskinäisiin tekemisiin sekä kaupunkiin ja sen ihmisiin liittyviin epämääräisiin tapahtumiin. Elokuva sisältää erilaisia kauhu-, scifi- ja surrealistisia aineksia.


title: Twin Peaks – Tuli kulje kanssani

text: Elokuva perustuu "Twin Peaks" -televisiosarjaan, mutta ei kuitenkaan saanut yhtä lämmintä vastaanottoa kuin itse sarja. Sarjan fanien keskuudessa elokuvaa on kuitenkin yleisesti pidetty arvossa.


title: Timo Vuortama

text: Timo Vuortama (26. tammikuuta 1942 Helsinki – 1. elokuuta 2012 Helsinki) oli Journalisti-lehden päätoimittaja, koulutukseltaan oikeustieteen kandidaatti.


title: Timo Vuortama

text: Vuortama valmistui oikeustieteen kandidaatiksi 1969, toimi Teollisuuslehden päätoimittajana ja toimitussihteerinä ennen kuin siirtyi Journalistiliittoon. Myöhemmin hän oli Julkisen sanan neuvostossa, jossa hän oli ensin sihteeri, sitten jäsen ja varapuheenjohtaja. Hän julkaisi journalismin alalta useita teoksia.


title: Prima

text: Prima (it. 'ensimmäinen') viittaa muun muassa seuraaviin:


title: I’ve Got Something to Say

text: I’ve Got Something to Say on yhdysvaltalaisen countrymuusikon David Allan Coen albumi vuodelta 1980.


title: I’ve Got Something to Say

text: Kaikki kappaleet David Allan Coe, jollei toisin mainita.


title: Whitlock

text: Whitlock on muun muassa seuraavien henkilöiden sukunimi:


title: Levitaatio (parapsykologia)

text: Levitaatiolla tarkoitetaan väitettyä psykokineettistä ilmiötä, jossa eläin, ihminen tai esine nousee ilmaan psyykkisten kykyjen voimalla. Levitaatioon saattaa liittyä myös lentämistä. Kristillisen perinteen mukaan jotkut pyhimykset kuten Ávilan Teresa (1515–1582) ja Joosef Kupertinolainen (1603–1663) pystyivät levitoimaan.


title: Levitaatio (parapsykologia)

text: Psyykikkojen on väitetty kyenneen levitointiin myös spiritualismin piirissä. Kuuluisin spiritualistinen levitoija lienee Daniel Dunglas Home. Myös esimerkiksi Eusapia Palladinolla on sanottu olleen tämä kyky. Paitsi kristinuskossa ja spiritualismissa, levitointia on väitetty esiintyneen myös muun muassa hindulaisuudessa.


title: Solenodon marcanoi

text: Solenodon marcanoi on sukupuuttoon kuollut almikkien heimoon kuulunut nisäkäs. Se eli Hispaniolan saarella nykyisten Haitin ja Dominikaanisen tasavallan alueella ja hävisi todennäköisesti 1400-luvulla eurooppalaisten saapuessa alueelle. Tarkka katoamisaika ei kuitenkaan ole tiedossa. Laji tunnetaan nykyisin ainoastaan fossiileista.


title: Solenodon marcanoi

text: "Solenodon marcanoi" eli todennäköisesti nykyisin vielä elossa olevien almikkien tapaan. Ne kaivavat pesäkoloja, joista ne liikkuvat ravinnonhakuun pääsääntöisesti öisin. "S. marcanoi" söi luultavasti pääasiassa selkärangattomia, kuten matoja ja tuhatjalkaisia, joita se saalisti metsien pohjan lehtikerroksista ja lahoavista tukeista. Kooltaan "S. marcanoi" oli tunnetuista almikkilajeista pienin. Laji oli kuitenkin tarpeeksi suuri metsästääkseen tilaisuuden tulleen pieniä selkärankaisia, kuten liskoja, lintuja ja sammakkoeläimiä.


title: Solenodon marcanoi

text: Ennen eurooppalaisten tuloa "S. marcanoin" ainoat luonnolliset viholliset olivat paikalliset petolinnut ja boakäärmeet. Hispaniolan alkuperäisasukkaat eivät todennäköisesti olleet juurikaan tekemisissä lajin kanssa sen pienen koon ja yöelämän takia, eikä heillä ollut ilmeisesti vaikutusta lajin kantaan. "S. marcanoin" häviämisen tärkeimpänä syynä on pidetty rottia. Häviämiseen vaikuttivat todennäköisesti myös kissat ja koirat. Almikkien luontainen puolustautumistapa, eli paikalleenjääminen ja pään suojaaminen eturaajoilla, tehosi huonosti näitä uusia petoja vastaan. Lisäksi uudet eurooppalaiset asukkaat hävittivät Hispaniolan metsiä, joita laji asutti.


title: Solenodon marcanoi

text: Lajin fossiililöytöjä on tehty kolmelta paikalta Haitista ja yhdeltä paikalta Dominikaanisesta tasavallasta.


title: Baba Ramdev

text: Baba Ramdev on (oikealta nimeltään "Ramkrishna Yadav") intialainen joogan opettaja ja televisioguru. Suosittua joogaohjelmaa televisiossa vetävä Ramdev on vaatinut Intian hallitukselta tehotoimia korruptiota vastaan ja protestoinut paastoamalla. Ramdev pidätettiin muutaman päivän paastoamisen jälkeen korruption vastaisessa mielenosoituksessa Delhissä elokuussa 2012.


title: Baba Ramdev

text: Ramdev yllätti guruna pidetylle ihmiselle epätavallisella sodanlietsonnalla toteamalla elokuussa 2013, että Intian tulisi vastata elokuun kuudennen rajaselkkaukseen tappamalla 50 pakistanilaista sotilasta. Virallisesti Pakistanin kiistämässä ammuskelussa Poonchissa kuoli viisi intialaista sotilasta.


title: Hälsingland (täsmennyssivu)

text: Hälsingland tarkoittaa seuraavia asioita:


title: Tõnis Vint

text: Tõnis Vint (s. 1942 Tallinna) on virolainen taiteilija, joka tunnetaan mustavalkoisista graafisista teoksistaan.


title: Tõnis Vint

text: Vint on opiskellut 1962–1967 graafista suunnittelua Viron sosialistisen neuvostotasavallan valtiollisessa taideinstituutissa. Sen jälkeen hän työskenteli liha- ja meijeriteollisuusministeriön pakkaus- ja mainoslaboratoriossa vuoteen 1973. Hän on suunnitellut levyn- ja kirjankansia, postimerkkejä ja julisteita. Hän on pitänyt näyttelyitä Viron ja Neuvostoliiton lisäksi eri puolilla Eurooppaa sekä Japanissa ja Yhdysvalloissa.


title: Tõnis Vint

text: Vintiä pidetään Viron taiteen 1960–1980-lukujen merkittävimpänä taiteilijana. Hän oli lisäksi merkittävä neuvostoaikainen toisinajattelija ja taidevaikuttaja ja oli KGB:n seurannassa. Hän opetti epävirallisesti kotonaan nuoria taiteilijoita, arvionsa mukaan hänellä oli noin 200 oppilasta.


title: Tõnis Vint

text: Tallinnan taidemuseossa Kumussa pidettyyn Vintin näyttelyyn "Tõnis Vint ja hänen esteettinen universuminsa" liittyy laaja viron- ja englanninkielinen kirja "Tõnis Vint ja tema esteetiline universum – Tõnis Vint and his aesthetic universe", joka on ensimmäinen perusteellinen katsaus Vintin tuotantoon. Näyttely päättyi 9. syyskuuta 2012.


title: Tõnis Vint

text: Vintin piiriin kuului jo 1970-luvulla Leonhard Lapin, jonka viivakoodien on arveltu saaneen herätteitä tästä ornamenteista kiinnostuneesta ”psykogeometrisestä koulukunnasta”.


title: Crown Financial Ministries

text: Crown Financial Ministries on vuonna 1976 Yhdysvalloissa perustettu on tunnustustenvälinen palvelujärjestö, jonka tehtävänä on varustaa ihmisiä maailmanlaajuisesti oppimaan, soveltamaan ja opettamaan raamatullisia taloudellisia periaatteita. Järjestöllä on maailmanlaajuisesti noin 250 työntekijää ja 10000 vapaaehtoista.


title: Crown Financial Ministries

text: Nykyinen järjestö muodostui kun Larry Burkettin Christian Financial Concepts ja vuonna 1985 perustettu Howard Daytonin Crown Ministries yhdistyivät vuonna 2000.


title: Crown Financial Ministries

text: Suomen Crown Ry perustettiin vuonna 2010 Espoon helluntaiseurakunnassa syksyllä 2009 pidetyn ”Bible On Money” -seminaarin jälkeen.


title: Sever

text: Sever () on Petroskoissa kerran kuussa ilmestyvä venäjänkielinen kirjallisuuslehti.


title: Sever

text: Lehti perustettiin vuonna 1940 "Na rubeže" (”Rajalla”) -nimisenä. Vuonna 1965 siitä tuli Karjalan ja Komin tasavaltojen sekä Arkangelin, Murmanskin, Novgorodin, Pihkovan ja Vologdan alueiden kirjailijoiden yhteisjulkaisu. Samalla se sai nimen "Sever" (”Pohjola”). Vuodesta 1991 lähtien lehden julkaisijoina toimivat Venäjän kirjailijaliitto ja Karjalan tasavallan hallitus. Sen päätoimittajina ovat työskennelleet Dmitri Gusarov (1954–1990), Oleg Tihonov (1990–2001), Stanislav Pankratov (2001–2005), Jana Žemoitelite (2005–2007) ja Jelena Pietiläinen (vuodesta 2007).


title: Sever

text: Severissä on julkaistu venäläistä sota-aiheista, maaseutu- ja historiallista proosaa, karjalaisten, komi- ja nenetsikirjailijoiden teosten sekä suomalaisten kirjailijoiden käännöksiä. Sillä on ollut huomattava merkitys Luoteis-Venäjän uusien kirjailijapolvien kasvattajana. Nykyään lehti on keskittynyt Karjalan venäjänkieliseen kirjallisuuteen. Vuoden 2008 lopusta lähtien sen painosmäärä on ollut 1 200 kappaletta.


title: Zoom FM

text: Radio Zoom FM oli turkulainen yksityinen paikallisradio. Turun Paikallisradio Oy:n omistuksessa oleva asema aloitti toimintansa vuonna 2008 taajuudella 93,4 MHz teknisellä radioluvalla lähettäen toimitettua sisältöä viikonloppuisin. Kesällä 2009 toiminta laajeni myös arkipäivisin lähetetyiksi suoriksi ohjelmiksi. Myös ns. prime-time aamushow sekä juonnetut iltapäivät astuivat mukaan. Kesät 2010 ja 2011 kanava eli kukoistustaan, sillä yli 50 tuntia toimitettua sisältöä viikossa nosti aseman varteenotettavaksi paikallisradioksi. Elokuussa 2011 TS-Yhtymä päätti lopettaa kanavan.


title: Zoom FM

text: Zoom FM:n ohjelmia olivat muun muassa: Liukkosen ja Klimoffin Aamutoimet, Tislaamo, Metallihelvetti, Rytmikoppi, Åboogie, Åbojungle, Sininen satama, Lauantailiito sekä ViSa Shöw.


title: Zoom FM

text: Toimilupaehtojen mukaisesti lähetykset oli aloitettava kuusi kuukautta luvan myöntämisestä, joten Zoom FM alkoi kuulua 30. kesäkuuta 2012 alkaen lähes vuoden tauon jälkeen. Uusi lupa kestää vuoden 2019 loppuun ja toimii uudella taajuudella 99,0 MHz Turussa ja lähialueilla. Tällä hetkellä kanava ei kuitenkaan täytä toimilupaehtoja.


title: Zoom FM

text: Alusta alkaen asemalta lähetettiin vapaaehtoisten ja Diakonia-ammattikorkeakoulun opiskelijoiden tekemää ohjelmaa. Tällä hetkellä Zoom FM:llä soi toistaiseksi ns. "non-stop-musiikkia" eli juonnettua ohjelmaa ei ole. Aseman musiikki poikkesi normaaleista valtavirtakanavista. Vuonna 2010 silloin TS-Yhtymän omistaman Zoom FM:n palkattomasta opiskelijatyövoimasta käytiin keskustelua Journalisti-lehdessä. Zoom FM:n taajuudelle tuli syksyllä 2017 alueellinen Hitmix-kanava.


title: Sergijevo

text: Sergijevo () on maaseututaajama Karjalan tasavallan Karhumäen piirin Tsolmuisin kunnassa Venäjällä. Se sijaitsee Uiku- ja Leksajokien välillä 52 kilometriä Tsolmuisista koilliseen. Taajamassa on 272 asukasta (vuonna 2013).


title: Sergijevo

text: Danilovan volostiin ja kyläneuvostoon kuulunut entinen Sergijevon kylä sijaitsee Leksajoen suussa seitsemän kilometriä Sergijevon taajamasta luoteeseen. Nykyinen taajama on syntynyt 1930-luvun alussa Neuvostoliiton rajan yli tulleiden suomalaisten loikkareiden asutukseksi. Vuoden 1933 keväällä siellä asui 379 suomalaista, jotka työskentelivät metsätöissä GPU:n valvonnassa. Siirtolaisten olot olivat huonot ja varsinkin lapsikuolleisuus korkea.


title: Sergijevo

text: Sergijevoon johtaa sorapäällysteinen tie Karhumäen ja Vologdan väliseltä maantieltä. Taajamassa toimii metsänhoitoalueen konttori. Palveluihin kuuluvat koulu, vapaa-ajantalo, lääkintäasema, posti ja kauppa. Entisessä Sergijevon kylässä on 1800-luvun lopulla rakennettu tsasouna karsikkometsineen.


title: Rauta(II)hydroksidi

text: Rauta(II)hydroksidi eli ferrohydroksidi (Fe(OH)) on rauta- ja hydroksidi-ionien muodostama epäorgaaninen ioniyhdiste.


title: Rauta(II)hydroksidi

text:
Rauta(II)hydroksidi on puhtaana valkoista veteen liukenematonta ainetta. Sen Fe-ionit hapettuvat kuitenkin ilman hapen vaikutuksesta hyvin helposti Fe-ioneiksi, jolloin väri muuttuu harmahtavan vihreästä vihreän kautta lopulta ruskeaksi rauta(III)hydroksidiksi. Vihreä yhdiste sisältää sekä Fe että Fe-ioneja. Yhdiste liukenee hyvin huonosti veteen, mutta liukenee happoihin ja emäksiin. Esimerkiksi natriumhydroksidiin se liukenee muodostaen kompleksiyhdisteen, natriumtetrahydroksoferraatin(II) Na[Fe(OH)].
Rauta(II)hydroksidia valmistetaan rauta(II)yhdisteen vesiliuoksen ja alkalimetallihydroksidin välisellä reaktiolla. Veteen niukkaliukoinen rauta(II)hydroksidi saostuu.


title: Heinäsuova

text: Heinäsuova on ollut tapa varastoida kuivatettua heinää talvella ulkosalla. Suomessa perinteisesti heinäsuovan alusta muodostui muutamasta pölkystä ja riu'usta, ja keskellä suovaa oli pystyssä keskuspuu, jonka ympärille heinä kasattiin. Heinän painuminen estettiin laittamalla keskuspuun ympärille pystyyn vajaan metrin mittaisia keppejä. Suovan pinta jätettiin kaltevaksi, jotta sadevesi valuisi pois; munanmuotoinen suova oli hyvä. Suovaan pantaessa heinien piti olla jo melko kuivia. Ylhäältä suova voitiin myös peittää. Viron maaseudun pienillä tiloilla suovia tehdään vieläkin.


title: Heinäsuova

text: Heinän ohella suovaan saatettiin varastoida myös esimerkiksi puitavaa viljaa.


title: Heinäsuova

text: Sanonta "Kuin etsisi neulaa heinäsuovasta" tarkoittaa jonkin toiminnan hankaluutta tai turhuutta.


title: Operaatio Plowshare

text: Operaatio Plowshare oli Yhdysvaltojen tutkimusprojekti ydinräjähteiden rauhanomaisien käyttökohteiden tutkimiseksi. Projekti alkoi 1961 ja loppui 1977, ja siihen kuului yhteensä 27 toteutunutta ydinkoetta. Operaation nimi on raamatullinen viittaus (Jesaja 2:14: "Niin he takovat miekkansa vantaiksi ja keihäänsä vesureiksi; kansa ei nosta miekkaa kansaa vastaan, eivätkä he enää opettele sotimaan.")


title: Operaatio Plowshare

text: Suunnitelmiin kuuluivat esimerkiksi Panaman kanavan laajentaminen, uuden "Pan-Atomic Canal" -kanavan rakentaminen Nicaraguaan, valtateiden kallioleikkausten tekeminen, jokiväylien yhdistäminen, ja erilaiset maanalaisten vesivarojen, kaasun, öljyn ja mineraalien louhintaan liittyvät räjähdykset. Näistä suurinta osaa ei toteutettu.


title: Operaatio Plowshare

text: Ensimmäinen suunniteltu koe oli Project Chariot, jossa tarkoituksena oli louhia pieni satama Alaskan Cape Thompsoniin käyttäen viittä vetypommia. Tätä ei kuitenkaan suoritettu, koska vaikutusta lähialueiden väestöön ei osattu ennustaa ja kustannukset olivat liian korkeat hyötyihin nähden. Ensimmäinen toteutunut koe, Gnome, tehtiin 10. joulukuuta 1961 New Mexicon Carlsbadissa. Viiden kilotonnin kokeella oli useita tarkoituksia: höyryn tuottaminen sähkön tuotantoa varten, radioisotooppien tuottaminen, neutronien kulkuajan mittaaminen ja seismologiset tutkimukset šokkiaallon avulla. Näistä vain viimeinen onnistui täydellisesti.


title: Operaatio Plowshare

text: Tärkeimpinä kokeina oli maakaasun "stimulointiin" liittyvät kokeet, joissa pyrittiin vapauttamaan kiinteisiin taskuihin jääneitä kaasuesiintymiä. 1973–1974 Suoritetuissa kokeissa kaasukentät eivät yhdistuneet kuten odotettiin, ja saadussa kaasussa oli liikaa radionuklideita, mikä myös aiheutti huolia projektin turvallisuudesta kansalaisten keskuudessa. Mikäli kokeet olisivat onnistuneet paremmin, niitä olisi ollut suunnitelmissa satoja lisää.


title: Operaatio Plowshare

text: Projekti lopetettiin vuonna 1977. Vaikka projekti alkoi innostuneissa merkeissä, lopputuloksena oli käyttökelvottomia alueita, siirrettyjä kyliä, tritiumin saastuttamaa vettä, radioaktiivisuutta ja ydinlaskeumaa. Vaikka ongelmia vähäteltiin, kansalaisten vastustus ja projektin suuret 770 miljoonan dollarin kustannukset ilman merkittäviä voittoja johtivat lopulta sen keskeyttämiseen.


title: VTB

text: VTB tai VTB-pankki (, aiemmin ) on Venäjän suurimpiin lukeutuva pankkikonserni, joka oli vuonna 2017 taseella mitattuna maan toiseksi suurin pankki. Venäjän valtion omistusosuus VTB:stä oli 60,9 prosenttia vuoden 2017 lopulla. VTB-konsernin juridinen osoite sijaitsee Pietarissa, mutta pääkonttori Moskovassa.


title: VTB

text: Pankkikonserni on myös yksi Venäjän suurimmista yrityksistä; Forbesin kevään 2012 suuryritysten listalla VTB-pankki ylsi Venäjän 7. ja koko maailman 255. suurimmaksi julkiseksi noteeratuksi yritykseksi.


title: VTB

text: Venäjän SFNT:n valtiovarainministeriö perusti "Vneštorgbankin" (VTB) lokakuussa 1990 palvelemaan Venäjän ulkomaankauppaa ja viemään eteenpäin maan integroitumista globaaliin talouteen. Vneštorgbankin pääkonttori sijoitettiin Moskovaan. Valtio päätti vuonna 1997 muuttaa yhtiön OAO-muotoiseksi avoimeksi osakeyhtiöksi. Samalla Venäjän keskuspankista tuli sen suurin omistaja 96,8 %:n osuudella. Vuosituhannen vaihteessa keskuspankin omistusosuus oli kasvanut lähes 100 prosenttiin. Venäjän valtio otti Vneštorgbankin haltuunsa vuonna 2002 ostamalla keskuspankin omistamat osakkeet.


title: VTB

text: Venäjän valtion omistuksessa Vneštorgbankin tavoitteeksi tuli pankin nostaminen Venäjän johtavaksi pankkiryhmäksi kaikilla toimialoilla, mukaan lukien vähittäis- ja investointipankkitoiminta. Uusi strategia muotoutui VTB-pankin nykyisen toimitusjohtajan Andrei Kostinin tullessa pankkiin vuonna 2002. Vneštorgbank alkoi kasvaa yrityskauppojen myötä ostamalla Guta Bankin vuonna 2004 ja pietarilaisen Promstroibankin vuonna 2005. Guta Bankista muodostettiin VTB24-vähittäispankki vuonna 2005.


title: VTB

text: Vneštorgbank alkoi ottaa käyttöön koko konsernin tasolla VTB-nimen lokakuusta 2006 alkaen. Emoyhtiö muutti nimensä VTB Bank -muotoon maaliskuussa 2007. VTB:stä tuli vuonna 2007 ensimmäinen venäläispankki, joka järjesti listautumisannin. Anti oli vuonna 2007 arvoltaan koko pankkisektorin suurin, ja yhtiö keräsi annista noin kahdeksan miljardia dollaria. Samalla Venäjän valtion omistusosuus väheni 99,9 %:sta 75 %:iin. VTB:n osakkeen noteeraus aloitettiin venäläisissä RTS- ja MICEX-pörsseissä sekä Lontoon pörssissä.


title: VTB

text: Vuoden 2016 alussa VTB aloitti pankkitoiminnan yhdessä Venäjän postin kanssa muodostamalla sen kanssa yhteisen postipankin (). Toiminnan aloittamista varten VTB myi 50 % miinus yhden osakkeen tytäryhtiöstään Leto-pankista Venäjän postille noin 72 miljoonalla dollarilla.


title: VTB

text: VTB24-vähittäispankki yhdistyi VTB-pankin kanssa 1. tammikuuta 2018 yhteisen VTB-brändin alle.


title: VTB

text: Vuoden 2011 vuosikertomuksen mukaan VTB-konserni on keskittynyt erityisesti yritys- ja investointipankkitoimintaan (76 % pääomasta), mutta on aktiivisesti mukana myös vähittäispankkitoiminnassa (20 % pääomasta).


title: VTB

text: Venäjän ulkopuolella VTB-konserni toimi vuoden 2017 vuosikertomuksen mukaan 11 tytärpankin kautta, jotka sijaitsevat Saksassa, Britanniassa, Serbiassa, Armeniassa, Valko-Venäjällä, Kazakstanissa, Azerbaidžanissa, Ukrainassa, Georgiassa ja Angolassa. Lisäksi VTB:llä oli toimintaa kolmen yhteystoimiston kautta Italiassa, Kiinassa ja Kirgisiassa.


title: Miron Smirnov

text: Miron Nikolajevitš Smirnov (, 10. elokuuta 1820, toisen tiedon mukaan 1821 Säämäjärvi – 1. kesäkuuta 1895 Käkisalmi) oli karjalainen kauppias ja kotiseuduntutkija.


title: Miron Smirnov

text: Miron Smirnov syntyi maalaiskauppiaan perheeseen. Säämäjärven ponomari opetti hänet lukemaan, ja myöhemmin hän työskenteli kauppiaan apupoikana Aunuksessa. 1830-luvulla Smirnov muutti Suomeen, jossa hän toimi muun muassa kauppa-apulaisena ja sahan johtajana. Vuonna 1852 Smirnov sai Suomen kansalaisuuden ja seuraavana vuonna hänestä tuli Joensuun kaupungin porvari. Vuonna 1861 hän rakensi Joensuun Hasanniemeen Suomen ensimmäisen höyrysahan ja myöhemmin hän oli yksi Joensuun ja Pietarin välillä liikennöineen matkustaja-aluksen omistajista.


title: Miron Smirnov

text: 1860-luvun alusta lähtien Smirnov harjoitti hyväntekeväisyyttä ja osallistui muun muassa Säämäjärven koulun perustamiseen. Hän teki kotiseuduntutkimusta ja julkaisi joukon artikkeleita karjalaisten etnografiasta ja kansanperinteestä. Vuonna 1890 ilmestyi Smirnovin teos "Golos korela" (”Karjalaisen ääni”), joka sisältää myös muutamia karjalan kielellä laadittuja runoja.


title: Dick Axelsson

text: Dick Rubert Axelsson (s. 25. huhtikuuta 1987 Tukholma, Ruotsi) on ruotsalainen jääkiekkoilija ja maailmanmestari, joka pelaa SHL-joukkue Djurgårdens IF:ssä. Hän on pelipaikaltaan vasen laitahyökkääjä.


title: Dick Axelsson

text: Elite Prospects -sivuston mukaan Axelsson pystyy pelaamaan lähes kaikissa hyökkääjän rooleissa. Hänellä on hyvä laukaus, syöttötaidot ja luistelutaidot. Axelsson on hyvä myös yksi vastaan yksi -tilanteissa ja kaksinkamppailussa. Hänen tulisi kuitenkin pelata kurinalaisemmin, kehittyä kokonaisvaltaisesti ja laukoa useammin.


title: Dick Axelsson

text: Axelssonin kasvattajaseura on Mälarhöjden/Bredängs IK. Hän pelasi myöhemmät juniorivuotensa Huddinge IK:ssa, jonka J20-joukkueen paras pistemies ja maalintekijä Axelsson oli kaudella 2005–2006 tehoilla 19+15=34. Hän keräsi myös 157 jäähyminuuttia, joilla Axelsson sijoittui J20 SuperElitin jäähypörssissä kuudenneksi. Hän pelasi samalla kaudella myös ensimmäiset miesten pelinsä Ruotsin kolmanneksi korkeimmalla sarjatasolla maan I-divisioonassa, jossa Axelsson teki 23 runkosarjaottelussa tehot 17+2=19. Hän oli kauden päätteeksi nostamassa joukkuetta seuraavaksi kaudeksi HockeyAllsvenskaniin. Axelsson oli koko Kvalserien AS:n paras maalintekijä kuudella osumallaan.


title: Dick Axelsson

text: Detroit Red Wings varasi Axelssonin toisella kierroksella 62. pelaajana . Kaudella 2006–2007 hän teki Allsvenskanin runkosarjassa 25 ottelussa tehot 13+8=21. Axelsson oli Huddingen toiseksi paras maalintekijä Henrik Petterssonin kanssa. Kaudeksi 2007–2008 hän siirtyi Elitserieniin ja Djurgårdens IF:n riveihin vuoden mittaisella sopimuksella. Axelssonin tulokaskausi toi 47 runkosarjaottelussa tehot 12+13=25 sekä viidessä playoff-ottelussa yhden maalin.


title: Dick Axelsson

text: Toukokuussa 2008 Axelsson solmi kolmivuotisen tulokassopimuksen Detroit Red Wingsin kanssa. Saman vuoden heinäkuussa hän sopi kuitenkin pelaavansa vielä kauden 2008–2009 lainalla Djurgårdenissa. Kesken kauden, marraskuussa 2008 Axelsson vaihtoi seuraansa ja siirtyi Färjestad BK:n joukkueeseen. Hän voitti Ruotsin-mestaruuden keväällä 2009. Axelsson aloitti kauden 2009–2010 Red Wingsin organisaatiossa ja edusti AHL-joukkue Grand Rapids Griffinsiä, kunnes hän palasi tammikuussa 2010 loppukaudeksi lainalle Färjestadiin. Kaudella 2010–2011 Axelsson jatkoi joukkueessa 1+1-vuotisella sopimuksella, eikä hän palannut Pohjois-Amerikkaan. Axelsson oli tehoilla 15+15=30 Färjestadin toiseksi paras maalintekijä Christian Berglundin jälkeen ja joukkueen neljänneksi paras pistemies. Hän keräsi myös 126 jäähyminuuttia sijoittuen Elitserienin jäähypörssissä kolmanneksi. Axelsson voitti Ruotsin-mestaruuden keväällä 2011 ja valittiin kauden päätteeksi Ruotsin tähdistökentälliseen.


title: Dick Axelsson

text: Axelsson ei käyttänyt Färjestad-sopimuksessaan ollutta optiota, vaan siirtyi kaudeksi 2011–2012 MODO Hockeyn riveihin. Hänen runkosarjansa jäi vain 36 ottelun mittaiseksi rannevamman takia. Kesäkuussa 2012 Axelsson teki vuoden mittaisen sopimuksen Frölunda HC:n kanssa. Hän oli kaudella 2012–2013 tehoilla 10+14=24 joukkueen kolmanneksi paras pistemies. Maaliskuussa 2013 Axelsson teki vuoden mittaisen jatkosopimuksen Frölundan kanssa. Kaudella 2013–2014 hän oli joukkueen toiseksi paras pistemies Mathis Olimbin jälkeen tehoilla 10+25=35.


title: Dick Axelsson

text: Kaudeksi 2014–2015 Axelsson siirtyi kaksivuotisella sopimuksella Sveitsin National League A:n HC Davosiin. Hän oli joukkueen kolmanneksi paras pistemies Marc Wieserin kanssa tehoilla 14+19=33. Axelsson jakoi myös kevään 2015 pudotuspeleissä Davosin sisäisen maalipörssin voiton Marcus Paulssonin kanssa kuudella osumallaan. Hän voitti kauden päätteeksi Sveitsin-mestaruuden. Axelsson edusti Davosia kauden aikana myös seuran perinteisesti isännöimässä Spengler Cupissa. Kaudella 2015–2016 hän oli joukkueen toiseksi paras syöttäjä ja neljänneksi paras pistemies tehoilla 10+29=39. Helmikuussa 2016 Axelsson teki Davosin kanssa vuoden mittaisen jatkosopimuksen. Kausi 2016–2017 hänellä jäi kuitenkin vain kahdeksan runkosarja-, neljän Mestarien liigan ja yhden Sveitsin Cupin ottelun mittaiseksi loukkaantumisen vuoksi.


title: Dick Axelsson

text: Axelsson palasi kaudeksi 2017–2018 vuoden mittaisella sopimuksella Färjestad BK:n SHL-joukkueeseen. Hän teki Ruotsin pääsarjatason yhden kauden piste-ennätyksensä tehoilla 21+24=45, joilla Axelsson oli joukkueen paras maalintekijä ja toiseksi paras pistemies Johan Rynon jälkeen. Hän sijoittui koko SHL:n maalipörssissä viidenneksi ja jakoi pistepörssin kuudennen sijan Brynäs IF:n Aaron Palushaj'n jälkeen. Kaudeksi 2018–2019 Axelsson palasi vuoden mittaisella sopimuksella Djurgårdens IF:ään.


title: Dick Axelsson

text: Axelsson edusti Ruotsia Pyeongchangin olympiakisoissa 2018 sekä MM-kilpailuissa vuosina 2013 ja 2014, joista ensimmäinen turnaus päättyi maailmanmestaruuteen ja jälkimmäinen pronssiin. Yhteensä Axelsson on pelannut 83 A-maaottelua tehopistein 16+23=39. Hän teki A-maajoukkuedebyyttinsä Channel One Cupin Prahan O Arenalla 13. joulukuuta 2007 pelatussa avausottelussa Tšekkiä vastaan. Axelsson merkittiin Ruotsin kolmosketjun oikeaan laitaan Michael Holmqvistin ja Karl Fabriciusin viereen. Hän teki ottelussa myös ensimmäisen A-maajoukkuemaalinsa. Axelsson keräsi myös yhden kahden minuutin jäähyn poikittaisesta mailasta.


title: Dick Axelsson

text: Axelsson on pelannut myös kolme nuorten maaottelua.


title: Dick Axelsson

text: Axelsson pelaa myös rullakiekkoa kansainvälisellä tasolla. Hän edusti Ruotsia MM-kilpailuissa vuosina 2007, 2008, 2009, 2010 ja 2012. Axelsson valittiin vuoden 2008 turnauksen arvokkaimmaksi pelaajaksi.


title: Adelaide (täsmennyssivu)

text: Adelaide voi tarkoittaa seuraavaa:


title: Bruno Gröning

text: Bruno Gröning (31. toukokuuta 1906 Danzig, Saksa – 26. tammikuuta 1959 Pariisi, Ranska) oli saksalainen parantaja, jonka opin mukaan jokainen ihminen voi saada uutta energiaa uskomalla hyvään ja tahtomalla tulla tulla terveeksi. Gröningin opin perustana oli aina henkisten voimien vaikutus ihmiseen. Tässä opissa henkisiin voimiin kuuluivat erityisesti ajatukset.


title: Bruno Gröning

text: Gröning ei parantanut eikä väittänyt parantavansa ihmisiä lääketieteellisessä mielessä. Gröningin toiminta perustui uskonesitelmiin, joita on tallennettu ääninauhalle ja kirjattu muistiin. Gröningillä ei ollut lääketieteellistä koulutusta, vaan hän työskenteli muun muassa puuseppänä, tehdas- ja satamatyöläisenä, sähkelähettinä ja heikkovirta-asentajana. Toisen maailmansodan jälkeen hän asui Länsi-Saksassa, jossa häntä vastaan nostettiin useita oikeusjuttuja.


title: Bruno Gröning

text: Gröningin tuttava Grete Häusler (1922–2007) perusti vuonna 1979 "Bruno Gröningin ystäväpiirin" ("Bruno Gröning-Freundeskreis"), joka levittää Gröningin oppeja. Ystäväpiirit järjestävät tapaamisia sekä julkaisevat kirjoja, CD- ja DVD-levyjä. Ystäväpiirin toiminta on kaikista uskontokunnista riippumatonta. Ystäväpiirin jäsenet, jotka työskentelevät lääketieteellisissä ammateissa, voivat liittyä Bruno Gröningin ystäväpiirin Lääketieteelliseen erikoisryhmään ("MWF"). Ystäväpiirit ovat levinneet Saksasta muualle maailmaan, ja toimintaa on myös Suomessa ei-rekisteröitynä yhdistyksenä.


title: Josef Sykiäinen

text: Josef (Juuso) Sykiäinen (, 10. huhtikuuta 1900 Suomen Vuissakka – 30. kesäkuuta 1977 Petroskoi) oli neuvostoliittolainen poliitikko ja historioitsija.


title: Josef Sykiäinen

text: Josef Sykiäinen syntyi inkerinsuomalaisen talonpojan perheeseen. Hän valmistui Leningradin pedagogisesta instituutista vuonna 1932 ja työskenteli opettajana ja kouluhallinnon tarkastajana.


title: Josef Sykiäinen

text: Vuosina 1940–1944 Sykiäinen toimi Karjalais-suomalaisen SNT:n kommunistipuolueen sihteerinä ja vuosina 1944–1954 tasavallan ulkoministerinä. Vuonna 1946 hän suoritti Moskovan diplomaattiakatemian tutkinnon. Vuosina 1949–1952 Sykiäinen johti Marxin–Engelsin-Leninin instituutin Karjalan osastoa, vuosina 1952–1957 Neuvostoliiton tiedeakatemian Karjalan filiaalia ja vuosina 1957–1960 NKP:n aluekomitean puoluehistorian instituuttia.


title: Josef Sykiäinen

text: Sykiäinen suoritti historian tohtorin tutkinnon vuonna 1960 ja työskenteli vuoteen 1973 saakka Petroskoin yliopiston NKP:n historian laitoksen opettajana ja professorina. Hän on tutkinut varsinkin Venäjän ja Suomen suhteita sekä Suomen sisällissotaa.


title: Josef Sykiäinen

text: Lehtimies Rudolf Sykiäinen oli Josef Sykiäisen poika.


title: Säpsä

text: Säpsä () on taajama Karjalan tasavallan Prääsän piirin Jessoilan kunnassa Venäjällä. Se sijaitsee Säämäjärven itärannalla 60 kilometriä Prääsästä luoteeseen. Taajamassa on 435 asukasta (vuonna 2009).


title: Säpsä

text: Säpsässä toimii kalankasvattamo ja metsänhoitoalueen konttori. Taajaman lähistöllä sijaitsee villieläintarha "Tri medvedja".


Foundation for International Spiritual Unfoldment (FISU) on kansainvälinen ei-uskonnollinen ja uskontoihin sitoutumaton meditaatio-opetukseen keskittyvä järjestö, jonka päämaja on Lontoossa. Sen perusta on Gururaj Ananda Yogin (synt. Purushottam Narsinhram Valodia, 1932-1988) perustamassa International Foundation of Spiritual Unfoldment -järjestössä. FISU:n perustivat vuonna 1988 Yogin oppilaat Rajesh Ananda ja Jasmini Ananda.


title: Foundation for International Spiritual Unfoldment

text: FISU:n toimintaan kuuluvat Gururaj Ananda Yogin opetusten tunnetuksi tekeminen ja levittäminen. Järjestö järjestää 10 viikkoa kestäviä meditaatiokursseja, joilla opetetaan meditoinnin tekniikkaa ja annetaan oppilaille oma henkilökohtainen mantra.


text: Foundation for International Spiritual Unfoldmentilla on toimintaa useissa maissa. Suomessa toiminta alkoi vuonna 1995 ja Foundation for International Spiritual Unfoldment - Suomen osasto ry rekisteröitiin vuonna 2001.


title: Muotkavaara

text: Muotkavaara (, tai Муоткавара, , ) on vaara Suomen, Norjan ja Venäjän rajalla. Suomen puolella se kuuluu Inarin, Norjassa Etelä-Varangin ja Venäjällä Nikkelin kuntaan. Huippu on Norjan puolella ja noin 169 metriä korkea.


title: Muotkavaara

text: Saamenkieliset nimet viittaavat vesistöjen väliseen kannakseen tai taipaleeseen (, ).


title: Muotkavaara

text: Muotkavaaralla sijaitseva kolmen valtion rajapyykki () on rakennettu vuonna 1846. Se on kartiomainen kivipyykki, jonka huipulle on asetettu betoninen kolmisivuinen pyramidi vuonna 1945. Valkoisen pyramidin sivuilla on tekstit ”SUOMI MUOTKAVAARA”, ”NORGE KROKFJELLET” ja ”РОССИЯ МУОТКАВААРА”. Rajapyykillä kohtaa kolme aikavyöhykettä: Moskovan aika (UTC+3) Venäjällä, Itä-Euroopan aika (UTC+2) Suomessa ja Keski-Euroopan aika (UTC+1) Norjassa.


title: Muotkavaara

text: Rajapyykin paikka perustuu Norjan ja Venäjän rajankäyntiin (1826) sekä Suomen ja Venäjän rajanjärjestelyyn (1833), jonka mukaan Suomen ja Venäjän raja kohtaa Norjan rajan ”Mutkavaaralla”. Rajamerkin hoidosta on kolmenvälinen sopimus vuodelta 1953.


title: Muotkavaara

text: Petsamon kuuluessa Suomeen 1920–1944 pyykki oli osa Suomen ja Norjan kahdenvälistä rajaa. Kolmen valtion rajapyykki siitä tuli 1944 Moskovan välirauhansopimuksen myötä. Rajan kulku pyykiltä muuttui vielä, kun Suomi joutui myymään Jäniskosken–Niskakosken alueen Neuvostoliitolle 1947. Sen seurauksena Suomen ja Venäjän raja suuntautuu Muotkavaaran pyykiltä lounaaseen.


title: Muotkavaara

text: Muotkavaara kuuluu Norjan puolella Ylä-Paatsjoen kansallispuistoon (). Suomen puolella lähistölle ulottuu Vätsärin erämaa-alue.


title: Muotkavaara

text: Kolmen valtion rajapyykin luona voi vierailla jalan, Suomen puolelta sinne pääsee Norjan rajan ja Venäjän vastaisen rajavyöhykkeen väliin jäävää polkua pitkin. Norjan Grensefossista on pyykille noin viiden kilometrin kävelymatka.


title: Muotkavaara

text: Suomen ja Norjan rajan ylittäminen on sallittu, mutta rajapyykin kiertäminen Venäjän puolelle on kiellettyä, sillä paikalla ei ole vahvistettua rajanylityspaikkaa Venäjälle kummastakaan naapurimaasta. Luvattomasta rajanylityksestä on rangaistu lievänä valtionrajarikoksena.


title: Muotkavaara

text: Nellim-Paatsjoen kyläyhdistys on vuonna 2007 ehdottanut noin 10 km:n pituisen metsäautotien rakentamista Kessin metsäautotieltä Muotkavaaran alueelle lähelle Norjan rajaa.


title: Iveco Daily

text: Iveco Daily on Ivecon vuodesta 1978 lähtien valmistama pakettiautomalli. Sitä myytiin vuoteen 1983 asti myös nimellä Fiat Daily.


title: Iveco Daily

text: Dailyn ensimmäiseen sukupolveen kuului kaksi mallia, 35 ja 50 (kantavuus 3,5 ja 5,0 tonnia). Suuremman mallin (Daily 50) tavaratilan tilavuus oli jopa 17 m. Vuonna 1980 mallista esiteltiin turbodiesel-versio TurboDaily. Ensimmäistä Dailyä myytiin myös nimellä Alfa Romeo AR8.Toisen sukupolven Daily julkistettiin vuonna 1990. Sen ohjaamo oli uudistettu ja moottoriin oli tehty parannuksia.


title: Iveco Daily

text: Ford teki Ivecon kanssa yhteistyötä vuodesta 1986 eteenpäin. Tämän vuoksi 3,5 tonnin Daily poistettiin myynnistä Isossa-Britanniassa, sillä se kilpaili Fordin Transitin kanssa. Yli neljän tonnin Dailyjä myytiin kuitenkin yhä.


title: Iveco Daily

text: Mallille tehtiin facelift vuonna 1996. Ulkoinen muutos oli pientä, mutta moottori kasvoi 2,8-litraiseksi. Faceliftin myötä markkinoille tulivat myös muun muassa pikkubussi- ja nelivetoversiot.Kolmannen sukupolven Daily julkistettiin vuonna 2000. Tämän mallisukupoven myötä nimestä TurboDaily luovuttiin, sillä kaikki moottorit olivat turbodieseleitä, joissa oli Unijet-teknologia (yhteispaineruiskutus). Dailystä tehtiin kaksi uutta versiota, automaattivaihteinen Agile sekä maakaasukäyttöinen CNG. Kolmas sukupolvi toi mukanaan myös kaksi uutta painoluokkaa: Daily 28 ja Daily 65 (kantavuus 2,8 ja 6,5 tonnia). Iveco Daily sai "Vuoden pakettiauto" -palkinnon vuonna 2000.


title: Iveco Daily

text: Malliin tarjottiin aluksi seuraavia moottoreita:Vuonna 2003 julkistettiin F1A-moottorit, joissa oli toisen sukupolven yhteispaineruiskutus:Vuoden 2004 F1C-moottorit korvasivat lopullisesti kolmannen sukupolven alkuperäiset moottorit:Alle 120 hevosvoiman moottoreissa oli viisivaihteinen vaihdelaatikko. Sitä tehokkaampia moottoreita myytiin myös kuusivaihteisina. Malliin tarjottiin myös Agile-automaattivaihteistoa.


title: Iveco Daily

text: Neljännen sukupolven Dailyn suunnitteli Giugiaro, ja sitä alettiin myydä vuonna 2006. Siitä tarjottiin muun muassa pakettiauto-, pikkubussi-, Agile- ja CNG-versioita. Irisbus alkoi valmistaa pikkubusseja neljännen sukupolven Dailystä. Joitakin vähäpäästöisellä moottorilla varustettuja malleja on myyty Euroopassa nimellä Iveco EcoDaily. Vuodesta 2007 lähtien malli oli saatavilla myös nelivetoisena.Viidennen sukupolven Dailyä alettiin myydä syyskuussa 2011.


title: Iveco Daily

text: Euro 5


title: Iveco Daily

text: EEV


title: Matt Moore

text: Matthew Moore (s. 9. elokuuta 1984, Van Nyus, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa tällä hetkellä NFL-liigassa pelaavaa Miami Dolphinsia.


title: Matt Moore

text: Moore aloitti ammattilaisuransa Dallas Cowboysin organisaatiossa, muttei pelannut joukkueessa yhtään ottelua. NFL-debyyttinsä hän teki Carolina Panthersin paidassa, ja edusti seuraa kauden 2010 loppuun saakka.


title: Matt Moore

text: Kesällä 2011 Moore teki vapaana pelaajana sopimuksen Miami Dolphinsin kanssa.


title: Benedek Oláh

text: Benedek Márton Oláh (s. 29. maaliskuuta 1991 Kalajoki) on suomalainen pöytätennispelaaja.


title: Benedek Oláh

text: Oláh on pelannut Suomen maajoukkueessa vuodesta 2006 ja voittanut Suomen-mestaruuden kaksinpelissä vuosina 2011, 2012, 2013, 2014, 2016, 2017 ja 2018, miesten nelinpelissä vuosina 2008, 2009, 2012, 2013, 2014, 2015 ja 2016 sekä sekanelinpelissä vuosina 2010, 2011, 2012, 2013 ja 2015. Myös hänen siskonsa Zsófia Oláh pelasi nuorempana pöytätennistä.


title: Benedek Oláh

text: Oláhista tuli ensimmäinen suomalainen olympialaisissa pelannut pöytätennispelaaja Rio de Janeiron olympialaisissa 2016. Riossa hän voitti ensimmäisellä kierroksella singaporelaisen Chen Fengin ja hävisi toisella kierroksella tanskalaiselle Jonathan Grothille. Oláhin kehitys on ollut poikkeuksellisen nopeaa, sillä vielä kesäkuussa 2014 hänen listasijoituksensa oli 288, vuotta myöhemmin 189 ja vuoden 2016 kesäkuussa 63. Kansainvälinen pöytätennisliitto katsoi toukokuussa 2016 Oláhin olevan kehittyneimpiä pelaajia edeltäneen vuoden ajalta.


title: Benedek Oláh

text: Lapsena Oláh harrasti uintia, hiihtoa, yleisurheilua, koripalloa, pesäpalloa ja lentopalloa. Pöytätenniksen pelaamisen hän aloitti vuonna 2000. Hänen vanhempansa muuttivat Suomeen Unkarista ennen Oláhin syntymää.


title: Joanna Johnson

text: Joanna Johnson (s. 31. joulukuuta 1961 Phoenix, Arizona) on yhdysvaltalainen näyttelijä, käsikirjoittaja ja tuottaja.


title: Joanna Johnson

text: Johnson on valmistunut Etelä-Kalifornian yliopistosta vuonna 1983 pääaineenaan englanninkielinen kirjallisuus.


title: Joanna Johnson

text: Näyttelijänä Johnson tunnetaan etenkin saippuasarjasta "Kauniit ja rohkeat", jossa hän on esittänyt Caroline Spencer Forresteria (1987–1990, 2001) ja tämän kaksoissisarta Karen Spenceriä (1991–1994, 2009, 2011–2014). "Kauniiden ja rohkeiden" lisäksi Johnson on näytellyt kauhuelokuvassa "Killer Party" (1986). Hän on myös vieraillut useissa televisiosarjoissa.


title: Joanna Johnson

text: Johnson jätti "Kauniit ja rohkeat" 1990-luvulla, koska halusi keskittyä käsikirjoittamiseen. Hän on käsikirjoittanut esimerkiksi elokuvan "Lemmenlääkäri" ("The Shrink Is In", 2000), jossa pääosia esittävät Courteney Cox ja David Arquette.


title: Joanna Johnson

text: Sittemmin Johnson on työskennellyt televisiosarjojen parissa. Hän on muun muassa käsikirjoittanut ja tuottanut tilannekomedian "Hope & Faith", joka kertoo saippuaoopperanäyttelijä Faithista (Kelly Ripa) ja hänen sisarestaan Hopesta (Faith Ford). Sarjaa tehtiin kolme tuotantokautta vuosina 2003–2006.


title: Joanna Johnson

text: Johnson ei ole luopunut kokonaan näyttelemisestäkään, sillä hänet on nähty silloin tällöin vierailijana "Kauniissa ja rohkeissa".


title: Joanna Johnson

text: Johnson kävi Suomessa vuonna 1993, jolloin "Kauniit ja rohkeat" -huuma oli kuumimmillaan. Kun näyttelijä saapui helsinkiläiseen tavarataloon tervehtimään ihailijoitaan, häntä oli vastassa satoja ihmisiä. ”Caroline” aiheutti väentungoksen myös vieraillessaan Joulupukin pajassa napapiirillä. Johnsonia lennätettiin ympäri maata, ja hän pääsi jopa levyttämään oman popalbumin "Standing In My Rain". Se ylsi Suomen albumilistalla sijalle 30. Levyn tuottajana toimi Cris Owen.


title: Joanna Johnson

text: Toukokuussa 2012 Johnson kertoi "TV Guide" -lehden haastattelussa olevansa lesbo. Samalla hän paljasti, että on ollut neljä vuotta naimisissa Michelle Agnew -nimisen naisen kanssa. Parilla on kaksi adoptiolasta. Johnson tajusi homoseksuaalisuutensa parikymmenvuotiaana, mutta piti asian poissa julkisuudesta, koska pelkäsi kaapistatulon vaikeuttavan työllistymistään. Vuonna 2012, ollessaan 50-vuotias, hän rohkeni puhua seksuaalisesta suuntautumisestaan, sillä ajat olivat hänen mukaansa muuttuneet: samana vuonna kävi ilmi, että myös Johnsonin roolihahmo Karen oli avioitunut salaa naisen kanssa.


title: Roger Sessions

text: Roger Sessions (28. joulukuuta 1896 Brooklyn, New York – 16. maaliskuuta 1985 Princeton, New Jersey) oli yhdysvaltalainen säveltäjä. Hän valmistui Harvardin yliopistosta vuonna 1914 ja täydensi opintojaan Yalen yliopistossa, jossa häntä opetti Horatio Parker. Hän itse työskenteli vuoteen 1925 saakka Ernest Blochin avustajana tämän johtaessa Cleveland Institute of Musicia.


title: Roger Sessions

text: Vuosina 1925–1933 Sessions asui Firenzessä, Roomassa ja Berliinissä. Hän saavutti menestystä teoksellaan "Suite from the Black Maskers" vuonna 1928. Tähän aikaan hän oli aiemman runsaan kromaattisen tyylinsä sijaan alkanut jo suosia uusklassista kieltä. Kotimaahansa palattuaan Sessions työskenteli Bostonin yliopistossa 1933–1935, Princetonin yliopistossa 1935–1945 ja uudestaan 1953–1965, Kalifornian yliopistossa Berkeleyssä 1945–1951 ja vuodesta 1967 Juilliard Schoolissa.


title: Roger Sessions

text: Vuoden 1935 viulukonsertosta alkaen Sessionsin musiikki alkoi kehittyä kompleksisemmaksi, ja 1950-luvulla hän hyödynsi sarjallisia tekniikoita, tosin hyvin joustavasti. Vuonna 1974 hän sai Pulitzer-erikoismaininnan elinikäisistä saavutuksista, ja vuonna 1982 hän sai Pulitzerin "Konsertosta orkesterille". Hänen muuhun tuotantoonsa lukeutuu yhdeksän sinfoniaa.


title: Roger Sessions

text: Sessionsin johdolla opiskelivat muiden muassa Milton Babbitt ja David Diamond.


title: Videopelivuosi 2009

text: Videopelivuosi 2009 käsittelee vuoden 2009 aikana julkaistuja videopelejä ja videopelimaailman merkittäviä tapahtumia.


title: Viiden tähden liike

text: Viiden tähden liike () on italialainen populistinen, EU-kriittinen, ekologinen ja korruption vastainen puolue. Puolueen perustaja on italialainen koomikko Giuseppe "Beppe" Grillo. Liikkeen keskeinen tavoite ja toimintatapa on suora demokratia. Suoraa demokratiaa liike toteuttaa toiminnassaan esimerkiksi siten, että liikkeen rekisteröityneet jäsenet voivat nettiäänestyksessä valita liikkeen vaaliehdokkaat Italian sisäisissä vaaleissa ja eurovaaleissa.


title: Viiden tähden liike

text: Ensimmäisissä vaaleissaan, aluevaaleissa 2010, Viiden tähden liike sai 3,5 % äänistä niillä viidellä alueella, joilla se osallistui vaaleihin. Vuoden 2012 paikallisvaaleissa puolueen kannatus oli kasvanut selvästi, ja se voitti pormestarivaalit Parmassa ja kolmessa pienemmässä kaupungissa. Vuoden 2013 parlamenttivaaleissa Viiden tähden liike oli edustajainhuoneen vaalissa suurin puolue 25,5 prosentin kannatuksella ja senaatin vaalissa toiseksi suurin 23,79 prosentin osuudella.


title: Mari Uusitalo

text: Mari Liisa Johanna Uusitalo (s. 11. toukokuuta 1973 Tampere) on suomalainen keihäänheittäjä. Uransa ajan hän edusti Tampereen Pyrintöä ja hänen valmentajanaan toimi Pasi Peura. Kalevan kisoista Uusitalo voitti pronssin, minkä lisäksi hän saavutti sisäratojen SM-kilpailuissa kolme hopeaa. Virallisissa kilpailuissa hän ei ole esiintynyt vuoden 2002 jälkeen. Hänen ennätyksensä 55,47 metriä on vuodelta 1999 ja se oikeuttaa Suomen kaikkien aikojen tilastossa sijalle 15.


title: Katja Nokelainen

text: Katja Katariina Nokelainen (s. 16. huhtikuuta 1979 Vantaa) on aktiiviuransa päättänyt suomalainen keihäänheittäjä. Uransa viimeiset vuodet hän edusti Kuortaneen Kuntoa ja hänen valmentajinaan toimivat Ari Nokelainen sekä vuodesta 2002 lähtien myös Petteri Piironen. Nokelainen ei ole kilpaillut virallisissa kilpailuissa vuoden 2007 jälkeen. Hänen ennätyksensä 53,46 metriä on vuodelta 2003.


title: The Hold Steady

text: The Hold Steady on yhdysvaltalainen indie rock -yhtye Brooklynistä, New Yorkista, joka perustettiin vuonna 2004. Yhtyeen jäsenet ovat: Craig Finn (laulu, kitara), Tad Kubler (soolokitara), Galen Polivka (basso), Bobby Drake (rummut) ja Steve Selvidge (kitara). Se on tunnettu "tiheän tarinankerronan sanoituksista," ja klassisen rockin vaikutteista. Yhtyeen sanoitukset pyörivät päihderiippuvuuden, uskonnon ja lunastuksen ympärillä ja tapahtumapaikkana on yleensä Minneapolisin kaupunki.


title: The Hold Steady

text: The Hold Steady julkaisi debyyttialbumin "Almost Killed Me" vuonna 2004 ja tuli tunnetuksi kolmannen studioalbuminsa "Boys and Girls in America"n julkaisun jälkeen vuonna 2006. Vuonna 2010 kosketinsoittaja ja multi-instrumentalisti Franz Nicolay jätti yhtyeen ennen viidettä studioalbumia ("Heaven Is Whenever" (2010)). Myöhemmin yhtyeestä tuli viisihenkinen, kun Lucero-yhtyeen kitaristi Steve Selvidge liittyi kokoonpanoon.


title: Fredrik Mäklin

text: Fredrik Wilhelm Mäklin (26. toukokuuta 1821 Joutseno – 8. tammikuuta 1883 Helsinki) oli suomalainen eläintieteilijä ja professori.


title: Fredrik Mäklin

text: Mäklinin vanhemmat olivat kirkkoherra Josef David Mäklin ja Ulrika Petronella Horn. Hän valmistui ylioppilaaksi vuonna 1839, filosofian kandidaatiksi 1849 ja lisensiaatiksi 1854. Seuraavana vuonna hänestä tuli eläintieteen dosentti ja vuonna 1859 ylimääräinen professori. Varsinaiseksi professoriksi hänet nimitettiin vuonna 1867, ja hän toimi virassa kuolemaansa saakka vuoteen 1883.


title: Fredrik Mäklin

text: Mäklinin jo vuonna 1846 valmistunut tutkimus "Coleoptera Myrmecophila Fennica" herätti huomiota, samoin kuin hänen lisensiaatintyönsä vuodelta 1853 ja dosentinväitöskirjansa vuodelta 1855, joka julkaistiin myös Saksassa. Hänen väitöskirjansa aiheena olivat pohjoisten alueiden kovakuoriaiset.


title: Fredrik Mäklin

text: Mäklinin tieteellinen tuotanto keskittyi pääosin hyönteistieteeseen. Hyönteisten ohella hän tutki lintuja ja kaloja, joskin hänen edellisiä koskenutta professorinväitöskirjaansa vuodelta 1867 pidettiin tieteellisenä erehdyksenä. Mäklin tunnettiin Charles Darwinin kehittämän evoluutioteorian kriitikkona.


title: Fredrik Mäklin

text: Mäklinin puoliso vuodesta 1863 oli Maria Augusta Elisabet von Tiesenhausen (k. 1894).


title: Fredrik Mäklin

text: Mäklinin kuoltua vuonna 1883 hänen seuraajakseen eläintieteen professorina nimitettiin Johan Axel Palmén.


title: Sofian alue

text: Sofian alue () on Bulgarian alue maan länsiosissa. Alue ympäröi maan pääkaupunkia Sofiaa, joka ei kuitenkaan kuulu alueeseen vaikka onkin sen hallinnollinen keskus. Alue on vuoristoista, sillä sekä Rila- että Balkanvuoret hallitsevat ympäristöä. Sofian alue on jaettu 22 kuntaan.


title: Lørenskog IK

text: Lørenskog IK on norjalainen jääkiekkojoukkue Lørenskogin kaupungista. Joukkue on perustettu vuonna 1963, ja se pelaa Norjan kolmanneksi korkeimmalla sarjatasolla.


title: Konversiohäiriö

text: Konversiohäiriö eli dissosiaatiohäiriö (F44) on tautiluokan nimitys, joka tunnettiin aiemmin hysteriana. Konversiohäiriön sijaan kansainvälinen ICD-10 -tautiluokitus käyttää ensisijaisesti tautiluokalle nimitystä dissosiaatiohäiriö.


title: Konversiohäiriö

text: Konversiohäiriöllä tarkoitettiin tahdonalaisen lihaksen tai aistien toimintaan liittyvää oiretta, joka muistutti ruumiillista häiriötä. Oireen syntyyn liittyi psykologisia tekijöitä, ja oireen ilmenemistä tai pahentumista edelsi erilaisia psyykkisiä ristiriitoja, stressitekijöitä tai traumaattiseen tunnemuistoon liittyviä tapahtumia, jolloin traumaan kiinnittynyt dissosioitunut persoonan osa aktivoitui.


title: Konversiohäiriö

text: Konversiohäiriön olennainen piirre oli vähintään yksi aistien tai tahdonalaisten lihasten toimintaan liittyvä oire tai vajaus, joka muistuttaa neurologista tai muuta ruumiillista häiriötä. Myöhemmin huomattiin, ettei hysteerisiä halvauksia ja tuntohäiriöitä enää juuri esiintynyt, vaan niiden sijaan olivat tulleet kivut, päänsärky ja huimaus. Hysteeristen halvausten ja tuntohäiriöiden "katoaminen" liittyy todennäköisesti siihen, että MS-potilaat alkoivat saada 1980-luvulta alkaen oikeita diagnooseja konversiohäiriö-diagnoosien sijaan magneettikuvausmenetelmien kehittyessä.


title: Konversiohäiriö

text: Konversio-oireiden keskeisenä syynä pidettiin aluksi stressiä, psyykkistä ristiriitaa tai traumaattista tapahtumaa ja myöhemmin persoonan rakenteellista dissosiaatiota. Tämän vuoksi suositeltiin, että konversio-oireista kärsivien henkilöiden ja heidän läheistensä tuli pyrkiä oireen taustalla olevan stressin tai ristiriidan vähentämiseen. Myös traumaterapeuttisesta lähestymistapaa suositeltiin.


title: Konversiohäiriö

text: Dissosiaatio-oireet nähtiin aiemmin vain psyykkisten toimintojen häiriöinä. Kansainvälisen ICD-tautiluokituksen kymmenennen version laatijat sisällyttivät traumatutkimusten tulosten valossa myös konversiohäiriön dissosiaatiohäiriöihin. Konversio-oireet olivat heidän mukaansa ruumiillisten toimintojen tasolla esiintyviä somatoformisen dissosiaation ilmentymiä. Rakenteellinen dissosiaatio-käsitteistö antaa merkittävästi hoitoa ja määrittelyä helpottavan pohjan niin somatoformisen dissosiaation mm. konversio-oireiden kuin psykoformisen esim. kaventunut tajunnan tila yhdistävälle tiedolle ja tutkimukselle.


title: Konversiohäiriö

text: Konversiohäiriön käsitettä on kritisoitu muun muassa siitä, ettei kukaan ole kyennyt todistamaan konversiohäiriön aiheuttavien mekanismien olemassaoloa. Monet ovat olleet myös sitä mieltä, etteivät esimerkiksi Breurerin ja Freudin esittelemän "hysteriapotilas" Anna O:n eli kirjailija ja ihmisoikeusaktivisti Bertha Pappenheimin yskä, säryt ja aisti- sekä halvausoireet johtuneet konversiohäiriöstä vaan esimerkiksi elimellisestä, lääkeriippuvuuden pahentamasta aivotulehduksesta tai ohimolohkoepilepsiasta.. Myös vakavaa masennusta tai ja kloraalihydraatti- ja morfiiniriippuvuuden aiheuttamaa mielialahäiriötä on esitetty sopivammaksi diagnoosiksi Pappenheimin tapauksessa. Epäilyä virheellisestä diagnoosista tukee muun muassa se, että toisin kuin Freud ja Breurer väittivät vuonna 1895 julkaistussa kirjassaan "Tutkielmia hysteriasta", Pappenheim ei parantunut psykoanalyysin avulla, vaan hänen tilansa heikkeni hoidon aikana niin, että hän joutui kuukausiksi sairaalahoitoon.


title: Vietnamilainen keittiö

text: Vietnamilainen keittiö käsittää useita erityyppisiä Vietnamin eri alueiden ruokakulttuureja. Ruokien tyypillisiä aineksia ovat riisi, kalakastike, soijakastike, katkaraputahna sekä monenlaiset tuoreet vihannekset, yrtit ja mausteet. Perinteinen vietnamilainen keittiö käyttää tyypillisesti hyvin vähän rasvoja ja öljyjä. Ruoille ominaista on tuoreuden korostaminen; vihannekset ja liha tarjoillaan usein vain nopeasti ja kevyesti pannulla käytettynä ja vihannekset usein myös raakoina.


title: Vietnamilainen keittiö

text: Ruokakulttuurilla on tärkeä sija vietnamilaisessa kulttuurissa, ja päivällinen on tärkeä perheen yhteinen tapahtuma. Aterialla ruokailijoille ei perinteisesti anneta omia annoksia, vaan oma kulho, johon pöydän keskelle sijoitetuista tarjoiluastioista poimitaan ruokaa ruokailun aikana. Ateriaan kuuluu tavallisesti suuri astiallinen höyrytettyä riisiä, keitto, ja useita pienempiä vihannes- tai liharuokia. Vietnamilaisia ruokia syödään tyypillisesti syömäpuikoilla, keittoja lusikalla.


title: Vietnamilainen keittiö

text: Pohjoisvietnamilaisessa keittiössä on enemmän vaikutteita kiinalaisesta keittiöstä kuin muualla maassa. Pohjois-Vietnamin keittiö käyttää paljon soijakastiketta ja usein mustapippuria chilin sijasta. Mausteita, lihaa ja tuoreita vihanneksia käytetään usein säästeliäämmin kuin muilla alueilla. Keski-Vietnamin alueen keittiölle on ominaista runsas ja monipuolinen mausteiden käyttö. Aterialla tarjoillaan tyypillisesti monia pieniä ruokalajeja. Etelä-Vietnamin keittiössä on eniten vaikutteita thai- ja kambodžalaisesta keittiöstä. Etelässä käytetään enemmän kookosmaitoa ja chiliä kuin muilla alueilla.


title: Vietnamilainen keittiö

text: Vietnamilainen keittiö on saanut vaikutteita sekä buddhalaiselta että kiinalaiselta filosofialta. Buddhalaisuuden vaikutuksesta kasvisruokavaliolla on Vietnamissa pitkät perinteet. Kiinalaisesta filosofiasta sekä vastakkaisten jinin ja jangin toisiaan täydentävä käsite, että viiden elementin käsite näkyvät perinteisessä vietnamilaisessa ruoanlaitossa. Esimerkiksi monien mausteiden on uskottu olevan lämmittäviä (jang) kun taas happamia ainesten ja kalan on uskottu olevan viilentäviä (jin). Monilla aineksilla on myös viiden elementin käsityksen mukaiset elementit. Ruokalajeissa ja ateriakokonaisuuksissa on usein pyritty saamaan aikaan elementtien tasapaino.


title: Vietnamilainen keittiö

text: Vietnamilaiseen keittiöön kuuluu lukuisia erilaisia keittoja.Monet leivonnaiset tarjoillaan käärittynä banaanin tai kookospalmun lehtiin, näitä kutsutaan yleisnimellä Bánh lá ().


title: Vietnamilainen keittiö

text: Vietnamilainen keittiö käyttää monia valmistustekniikoita, kuten keittäminen, höyryttäminen, wokkaus ja uppopaistaminen. Vietnamissa käytetään tyyppillisesti vähemmän öljyä ja rasvoja ruoanlaitossa kuin esimerkiksi kiinalaisessa keittiössä.


title: Vietnamilainen keittiö

text: Vietnamilainen keittiö käyttää trooppisia kasviksia, hedelmiä ja yrttejä monipuolisesti.


title: Vietnamilainen keittiö

text: Vietnamilaisen keittiön perusaineksia.Vietnamilaiselle keittiölle tyypillisiä lehtivihanneksia, juureksia, kukkia ja vihanneksena käytettäviä hedelmiä.


title: Vietnamilainen keittiö

text: Vietnamissa yleisesti käytettyjä makeita hedelmiä. Makeita hedelmiä käytetään usein sellaisenaan jälkiruokina tai välipaloina. Joitakin käytetään joskus myös vihanneksina. Esim. raakaa papaijaa ja intianleipäpuunhedelmää käytetään usein vihanneksen tavoin.


title: Vietnamilainen keittiö

text: Vietnamilaisessa ruoanlaitossa käytetään paljon erilaisia yrttejä ja mausteita, joista muutamaa, kuten tuoksukidusruohoa, ei käytetä lähes ollenkaan muualla maailmassa.


title: Assassin’s Creed II: Discovery

text: Assassin’s Creed II: Discovery on Griptonite Gamesin kehittämä ja Ubisoftin julkaisema "Assassin’s Creed" -pelisarjaan kuuluva toimintaseikkailupeli. Peli julkaistiin marraskuussa 2009 Nintendo DS:lle ja seuraavana vuonna iOS:lle.


title: Assassin’s Creed II: Discovery

text: Ubisoftin Ben Mattes virallisesti paljasti pelin kehityksestä Apple Inc’n pääpuhujana 9. syyskuuta 2009 ja peli julkaistiin 17. marraskuuta. Pelin iOS-versio viivästyi, mutta Ubisoft ei kommentoinut viivästymisen syytä. Sekä iPhonen että Nintendo DS:n käyttäjät voivat käyttää laitteen kameratoimintoa luodakseen ”Wanted”-julisteita peliin.


title: Assassin’s Creed II: Discovery

text:
Pelin tarina sijoittuu 14 vuotta "Assassin’s Creed II":n alun jälkeen. Se seuraa pelin päähahmo Ezio Auditore da Firenzeä, kun hän matkustaa 1400-luvulla Espanjaan vapauttaakseen salamurhaajatoverinsa, jotka on vangittu Espanjan inkvisition varjolla. Tarinan myötä hän huomaa, että temppeliherrat ovat aikeissa purjehtia meren yli löytääkseen uuden maailman. Ezion piti pelastaa Christoffa tai Kristoffer Kolumbus ja tappaa Tomás de Torquemada lopettaakseen temppelinherrojen uhan. Ezion piti myös murhata joitakin muita tärkeitä kohteita, kuten Gasper Martinez, Pedro Llorente, temppeliherrojen vakooja ja Juan de Marillo. Matkan varrella Ezio pelastaa useita salamurhaajia, kuten Luis de Santángelin ja Rafael Sanchezin, jotka auttavat häntä. Myös Granadan kaupunki piiritetään temppeliherrojen toimesta ja Ezion on pelastettava kuningas Muhammad XII. Ezio myös kohtaa kuningatar Isabellan.
Toisin kuin "Assassins Creed Bloodlines", "Assassins Creed II: Discovery" sai yleisesti hyvät arvostelut kaikkialla. IGN antoi sille 8/10 Nintendo DS:llä ja 7/10 IOS:sella. GameSpot arvioi sen 7/10 Nintendo DS:llä. Virallinen Nintendo Magazine Australia / Uusi-Seelanti oli enemmän negatiivinen ja antoi pelille vain 55 %, ylistäen pelin 2D-ominaisuutta ja hahmoanimaatiota, mutta kritisoi latteita tehtäviä, huonoa tasojen suunnittelua ja hunoja ohjaimia, kutsuen sitä ”Menetetyksi mahdollisuudeksi korjata ensimmäisen pelin virheet”.


title: Assassin’s Creed II: Discovery

text: GameZone n Natalie Romano antoi pelille 8/10, ja sanoi, että se on ”Vaikuttavan uskollinen peli sarjalle, "Assassin’s Creed II: Discovery" on todella viihdyttävä peli, joka on paras kaveri konsolipelille. Tästä huolimatta peli on kaukana täydellisyydestä, mutta on helppoa katsoa läpi vikojen, kun peli on niin hauska ettei malta edes lopettaa. Jos olet ostanut "Assassin’s Creed II":sen, sinun todella täytyy ostaa "Discovery"”.


title: Suuri Postitie

text: Suuri Postitie () on historiallinen maantie, joka kulkee Turusta Tukholmaan. Tie kulkee Turusta Mynämäen kautta Kustaviin. Kustavista reitti jatkuu meritse kohti Sundia ja sieltä Eckeröhön. Sen jälkeen tie kulkee meritse Ruotsin Grisslehamniin ja lopulta Norrtäljen kautta Tukholmaan. Tien kautta kulki merkittävä osa Suomen ja Ruotsin välisestä posti- ja matkustajaliikenteestä.


title: Suuri Postitie

text: Tieosuus otettiin käyttöön postin kuljetusta varten vuonna 1638, mutta reitti oli käytössä jo sitäkin ennen. Varhaisimmat kirjalliset tiedot siitä ovat 1500-luvun alusta, mutta se on todennäköisesti ollut käytössä jo 1300-luvulla.


title: Suuri Postitie

text: Postin kuljetuksesta huolehtivat aluksi talonpojat. Kestikievareiden tehtäväksi se siirtyi vuonna 1845. Tietä käytettiin meripostin kuljetukseen vuoteen 1910 saakka, jolloin Suomen ja Ruotsin välillä alkoi säännöllinen laivaliikenne. Vuoden 1938 tienumerointijärjestelmässä postitien eteläosasta Turusta Mynämäelle tuli osa valtatie 8:aa. Sen tilalle valmistui nykyaikainen tie Mynämäeltä Raisioon asti vuonna 1961 ja perille Turkuunkin kaksi vuotta myöhemmin.


title: Suuri Postitie

text: Postitie on topografialtaan varsin vaihtelevaa. Vaikka tie pyrkii seuraamaan tarkasti peltoaukeiden ja metsän rajaa, se ylittää myös mäkisiä korpialueita ja useita jokia. Saaristossa kulku vaihtelee yhtenään maalta merelle. Tien reitti kulkee useiden keskiaikaisten kirkkojen kautta, ja siellä näkyy myös kartanoita ja avaria pelto- ja merimaisemia.


title: Suuri Postitie

text: Suuren Postitien linjaus on merkitty maastoon pylväillä. Se on lähes kokonaisuudessaan edelleen käytössä seutu-, yhdys- ja yksityisteinä. Ajokelvottomiksi muuttuneet tieosuudet ja yksityiset pihatiet ovat melko lyhyitä osuuksia. Vanhoista siltapaikoista useimmat ovat yhä käytössä, mutta yksikään nykyisistä silloista ei ole peräisin Ruotsin vallan ajalta. Parhaiten postitie on säilynyt Kustavissa, Taivassalossa ja Vehmaalla. Nämä osuudet Museovirasto on luokitellut valtakunnallisesti merkittäviksi rakennetuiksi kulttuuriympäristöiksi.


title: Suuri Postitie

text: Postitien reitti on Ahvenanmaalla merkitty puisin kilometripylväin. Tie ylittää Kihdin selän Kustavin Vartsalan ja Brändön pääsaaren välillä, sen jälkeen Lappveden ja Teilin selät − poiketen välillä Kumlingen pääsaarella − kunnes saapuu Vårdön pääsaarelle. Tie jatkuu Vargatan laiturista Vargatanselän yli Bomarsundin laituriin Ahvenanmantereen itärannalla, sivuuttaa Kastelholman linnan ja ylittää Färjsundetin salmen Saltvikin ja Finströmin rajalla. Täältä tie etenee melko tarkoin nykyistä tiestöä noudattaen Hammarlandin Kattnäsin laituriin, ylittää Marsundin salmen ja kulkee Eckerön pääsaaren halki Eckerön posti- ja tullitalon luo.


title: Perhepäivähoito

text: Perhepäivähoito on pienen lapsen hoitoa ja kasvatusta, jota järjestetään pääsääntöisesti hoitajan omassa kodissa. Perhepäivähoito voi olla joko kunnan tai yksityisen hoitajan järjestämää. Perhepäivähoitoryhmään voi kuulua enintään neljä kokopäiväistä ja yksi osa-päiväinen, esiopetusikäinen lapsi, mukaanluettuna hoitajan omat alle kouluikäiset lapset. Ryhmäperhepäivähoidossa kaksi tai kolme perhepäivähoitajaa työskentelee useimmiten kunnan osoittaman ryhmäperhepäiväkodin tiloissa vastaten enintään 12 lapsen ryhmästä.


title: Perhepäivähoito

text: Kunnallinen perhepäivähoito on päivähoitoa, jossa kunta on palkannut perhepäivähoitajan.


title: Perhepäivähoito

text: Yksityinen päivähoito on yksityisten hoitajien tuottamaa ja kaupungin valvomaa ja tukemaa päivähoitoa. Yksityistä perhepäivähoitajaa ei sido kunnallisen puolen tasausvapaakäytäntö (esimerkiksi yksi lomaviikko tehdyistä ylitöistä joka 8.viikko). Yksityinen perhepäivähoitaja sopii hoitomaksuista suoraan hoitoperheen kanssa. Hoitomaksuista on olemassa valtakunnalliset suositukset, joita hoitajat usein seuraavat.


title: Perhepäivähoito

text: Perhepäivähoidon kasvatustoiminta muistuttaa lapsen kotona tapahtuvaa hoitoa, kasvatusta ja opettamista. Perhepäivähoito tarjoaa luonnolliset puitteet lapsen kasvulle ja kehitykselle. Lisäksi siihen sisältyy ohjattua toimintaa (askartelua, kirjojen lukemista, musisointia, pieniä oppituokioita, retkiä jne.) sekä leikkiä ja työtehtäviä, joihin lapsi voi kotiympäristössä osallistua.


title: Perhepäivähoito

text: Perhepäivähoitaja hoitaa lapsia omassa kodissaan, lasten kotona tai ryhmäperhepäiväkodissa. Yhdellä perhepäivähoitajalla saa olla hoidossaan enintään neljä alle kouluikäistä lasta kokopäivähoidossa ja sen lisäksi esikoulua tai koulua käyvä lapsi, joka on osapäivähoidossa. Hoitajan omat alle kouluikäiset lapset lasketaan mukaan hoidettavien lasten lukumäärään.


title: Perhepäivähoito

text: Kaikissa kymmenessä tutkitussa Etelä-Suomen kunnassa perhepäivähoito sai vieläkin myönteisempiä arvioita kuin päiväkodit. Tohtori Jyrki Reunamon mukaan perhepäivähoito näyttäisi olevan tasokasta.


title: Perhepäivähoito

text: Varhaiskasvatuksen dosentti Marjatta Kalliala arvostelee äskeistä kunnallisten perhepäivähoitajien työajan rajoittamista, koska sen vuoksi lapset joutuvat tyypillisesti joka 8. viikko varahoitopaikkaan, mikä Kalliala pitää lapsille haitallisena: lasten suojeleminen olisi tärkeämpää kuin aikuisten.


title: Perhepäivähoito

text: Yksityisillä perhepäivähoitajilla ei ole työajan rajoitusta, vaan työajoista sovitaan perheiden ja hoitajan kesken.


title: Robert E. Park

text: Robert Ezra Park (14. helmikuuta 1864 – 7. helmikuuta 1944) oli yhdysvaltalainen sosiologi. Park oli merkittäviä sosiologian uranuurtajia Yhdysvalloissa ja hänellä oli suuri merkitys Chicagon sosiologisen koulukunnan kehittymisessä.


title: Robert E. Park

text: Robert Park opiskeli Euroopassa ja hänellä oli myöhemmin tärkeä rooli sosiologisten ajatusten siirtämisessä Yhdysvaltoihin Euroopasta. Park kävi Euroopassa esimerkiksi Georg Simmelin opettamia kursseja ja myöhemmin siirsi Simmelin ajatuksia yhdysvaltalaiseen sosiologiaan.


title: Robert E. Park

text: Vuonna 1921 Park julkaisi yhdessä Ernest W. Burgessin kanssa ensimmäisen merkittävän sosiologian oppikirjan A"n Intoduction to the Science of Sociology".


title: Sparta Warriors

text: Sparta Warriors on norjalainen jääkiekkojoukkue Sarpsborgin kaupungista. Joukkue pelaa GET-ligaenissa, jossa se pelaa kotiottelunsa maan vanhimmassa jäähallissa Sparta Amfissa. Joukkue on perustettu vuonna 1958 ja seura on onnistunut voittamaan Norjan mestaruuden kolmeen kertaan.


title: Borgiat, maan ja taivaan valtiaat

text: Borgiat, maan ja taivaan valtiaat ("The Borgias") on kanadalais-unkarilais-irlantilaisena yhteistuotantona tehty historiallinen draamasarja. Tosipohjainen sarja kertoo 1400- ja 1500-lukujen taitteessa Vatikaanissa valtaa tavoittelevasta kardinaali Rodrigo Borgiasta perheineen. Sarjan pääosaa esittää Jeremy Irons, joka on saanut roolistaan Golden Globe -ehdokkuuden. Sarja päätettiin lopettaa kolmannen kauden jälkeen vuonna 2013.


title: Borgiat, maan ja taivaan valtiaat

text: Sarjan ensimmäinen tuotantokausi esitettiin Kanadan ja Yhdysvaltain televisiossa vuonna 2011. Toinen tuotantokausi esitettiin Pohjois-Amerikassa vuonna 2012. Kolmas tuotantokausi alkoi huhtikuussa 2013.. Showtime päätti lopettaa sarjan tuotannon kolmannen kauden jälkeen historiallisen draaman korkeiden tuotantokustannusten takia. Viimeinen jakso esitettiin 16. kesäkuuta 2013.


title: Borgiat, maan ja taivaan valtiaat

text: Yle TV2 esitti sarjan ensimmäisen kauden Suomessa syksyllä 2012.. Sarjan toinen kausi esitettiin keväällä 2013 TV2:lla.


title: Borgiat, maan ja taivaan valtiaat

text: Sarjan on ohjannut Neil Jordan. Sen ovat tuottaneet Take 5 Productions, CTV, Bravo! ja Showtime Networks. Sarja on kuvattu Unkarissa.


title: Nicolas Flagello

text: Nicolas Flagello (15. maaliskuuta 1928 New York – 16. tammikuuta 1994 New Rochelle) oli yhdysvaltalainen säveltäjä. Hänen musiikkinsa on tonaalista ja hyödyntää perinteisiä muotoja. 1950–1960-luvuilla muodissa oli muun muassa sarjallisuus, ja tämä haittasi aikanaan Flagellon musiikin tuomista julkisuuteen. Hän kuitenkin sävelsi muun muassa kuusi oopperaa (kuten "Judgement of St Francis"), kaksi sinfoniaa ja kahdeksan konserttoa. Hän toimi myös kapellimestarina sekä pianistina ja teki lukuisia levytyksiä.


title: Nicolas Flagello

text: Flagello sai lapsena opetusta Vittorio Gianninilta. Hän opiskeli Manhattan School of Musicissa, josta hän sai kandidaatin (1949) ja maisterin (1950) arvot. Valmistuttuaan hän liittyi koulun henkilökuntaan, jossa toimi vuoteen 1977 saakka. Hän opiskeli 1950-luvulla myös Fulbright-stipendillä Roomassa; vuonna 1956 hän sai Accademia Nazionale di Santa Ceciliasta "Diploma di Studi Superiorin" Ildebrando Pizzettin ohjaamana.


title: Nicolas Flagello

text: Ensimmäistä kertaa Flagello sai musiikillaan merkittävää julkisuutta vuonna 1964, jolloin ilmestyi neljä hänen teoksilleen omistettua LP:tä. Hänen musiikkinsa ensimmäinen huomattava esitys kuitenkin järjestettiin vasta vuonna 1974. Tuolloin oratorio "Passion of Martin Luther King" esitettiin Kennedy Centerissä James DePreistin johtaessa Yhdysvaltain kansallisorkesteria sekä kuoroa ja säveltäjän veljen, Ezion toimiessa laulusolistina. Säveltäjän viimeinen teos, "Concerto Sinfonico" saksofonikvartetille ja orkesterille on vuodelta 1985; sairaus päätti hänen uransa ennenaikaisesti. Hänen musiikkinsa esitykset ja levytykset ovat yleistyneet hänen kuolemansa jälkeen.


title: Matsumoton linna

text: Matsumoton linna () on historiallinen linna Matsumotossa, Naganon prefektuurissa, Japanissa. Matsumoton linna on aikaisemmin tunnettu myös nimellä Fukashi. Se on yksi Japanin kansallisaarteista.


title: Matsumoton linna

text: Japanilaisten linnojen yleisestä sijainnista poiketen Matsumoton linna sijaitsee tasangolla ja luokitellaan näin ollen "hirashiro"-linnaksi. Välittömästi linnan vieressä sijaitsee joki, joka myös muodostaa linnan vallihaudan. Matsumoton linnan sijaintipaikalle rakennettiin ensimmäinen linnoitus vuonna 1504. Nykyinen linna rakennettiin vuonna 1593 ja sen päätorni vuonna 1597.


title: Bungalow

text: Bungalow tarkoittaa yleensä yksi- tai puolitoistakerroksista pientaloa, jossa on yksi tai useampi katettu veranta. Bungalowilla on kuitenkin muitakin merkityksiä eri maiden rakennuskulttuureissa.


title: Bungalow

text: Bungalow-termi syntyi Intiassa. Se tulee gudžaratin kielen sanasta "baṅgalo", joka puolestaan tulee hindin sanasta "baṅglā", joka tarkoittaa Bengalia. Bungalow tarkoitti siis alun perin "Bengalin alueen tyylistä taloa". Bengalissa talot olivat perinteisesti pieniä yksikerroksisia erillistaloja, joissa laaja varjoisa veranta saattoi ympäröidä koko talon.


title: Bungalow

text: Ison-Britannian siirtomaavallan aikana bungalowiksi alettiin kutsua ensin Englannin Itä-Intian kauppakomppanian merimiesten vaatimattomia asumuksia Intiassa, sitten siirtomaahallinnon brittien tilavia virkataloja. Jälkimmäisessä merkityksessä bungalow tuli tunnetuksi Britanniassa ja Yhdysvalloissa, jossa bungaloweiksi alettiin kutsua 1800-luvun lopulla maaseudulle tai esikaupunkeihin rakennettuja taloja, jotka edustivat Arts and Crafts- tai muuta maalaistyyliä. Myöhemmin rakennusliikkeet alkoivat käyttää bungalow-termiä myös pienemmistä taloista.


title: Bungalow

text: Australiassa bungalow-talotyypistä isoine verantoineen tuli suosittu ensimmäisen maailmansodan jälkeen nimellä California Bungalow. Britanniassa ja Pohjois-Amerikassa bungalow tarkoittaa nykyisin yleensä yksikerroksista pinta-alaltaan melko vaatimatonta pientaloa, tai puolitoistakerroksista taloa jonka kattolaipioihin on sijoitettu lanternityyppiset kattoikkunat.


title: Jusztin Nándor Takács

text: Jusztin Nándor Takács (15. tammikuuta 1927 Rábacsanak – 11. heinäkuuta 2016) oli unkarilainen roomalaiskatolinen piispa. Hänet vihittiin paljasjalkaisten karmeliittojen papiksi 28. lokakuuta 1951 ja nimitettiin Székesfehérvárin (Albareale) hiippakunnan vihkipiispaksi sekä Carcabian titulaaripiispaksi 23. joulukuuta 1988. Piispaksi vihkiminen seurasi 11. helmikuuta 1989. Pääkonsekraattorina toimi László Paskai, jota avustivat László Dankó ja István Seregély.


title: Jusztin Nándor Takács

text: 31. maaliskuuta 1990 Takács sai nimityksen Székesfehérvárin koadjuuttoripiispaksi, ja 13. syyskuuta 1991 hänestä tuli sen piispa. Hän jäi eläkkeelle 4. huhtikuuta 2003.


title: Antal Spányi

text: Antal Spányi (s. 13. marraskuuta 1950 Budapest) on unkarilainen roomalaiskatolinen piispa. Hänet vihki papiksi Esztergomin arkkihiippakuntaan László Lékai 19. heinäkuuta 1976. Hänet nimitettiin Esztergom-Budapestin vihkipiispaksi sekä Tharroksen titulaaripiispaksi 13. helmikuuta 1998, ja piispaksi vihkiminen seurasi 28. maaliskuuta. Pääkonsekraattorina toimi László Paskai, jota avustivat Csaba Ternyák ja Vilmos Dékány.


title: Antal Spányi

text: 4. huhtikuuta 2003 Spányi sai nimityksen Székesfehérvárin (Albareale) piispaksi.


title: Srapnelli

text: Srapnelli on tykkiaseissa käytetty luodeilla täytetty ammustyyppi, joka on tarkoitettu toimimaan ilmassa lentoratansa loppuvaiheessa sinkoamalla sisältämänsä luodit kohti maalia. Srapnelli on saanut nimensä brittiläisen tykistöupseeri Henry Shrapnelin mukaan, joka aloitti ensimmäisten pallosrapnellien kehittelyn vuonna 1784. Pallosrapnelli oli ulkomuodoltaan identtinen saman aikakauden pallokranaattien kanssa.


title: Srapnelli

text: Shrapnelin suunnittelema uusi ammustyyppi otettiin brittitykistön käyttöön vuonna 1803. Ensimmäiset nykyisiä tykinammuksia ulkoisesti muistuttavat lieriönmuotoiset srapnellit tulivat käyttöön 1860-luvulla rihlattujen tykkien yleistyessä. Metallurgian ja valmistusmenetelmien kehityksen myötä 1880-luvulla srapnelli sai lopulliseksi jääneen muotonsa.


title: Srapnelli

text: Srapnellin vanhentuminen alkoi tehokkaiden, pikriinihapolla ladattujen sirpalekranaattien yleistyessä 1890-luvulla. Tehokkailla räjähdysaineilla ladatut sirpalekranaatit olivat paljon srapnellia yksinkertaisempia ja monipuolisempia ammuksia. Srapnellin teho perustui yksinomaan sen suoraan eteenpäin sinkoamien luotien vaikutukseen, eikä se alkuunkaan soveltunut linnoitteiden tuhoamiseen. Sirpalekranaatilla sen sijaan oli srapnellin kapeaa luotiviuhkaa kattavampi sirpalevaikutus sekä ruhjova painevaikutus, minkä lisäksi se voitiin käytetystä sytyttimestä riippuen asettaa räjähtämään joko maanpinnan yläpuolella, maanpinnan tasalla tai sen alla. Srapnelli oli kuitenkin vielä ensimmäisessä maailmansodassa käytössä sirpalekranaattien rinnalla, mutta toisen maailmansodan alkaessa se oli ammustyyppinä jo harvinainen.


title: Geevarghese Divannasios Ottathengil

text: Geevarghese Divannasios Ottathengil (1. marraskuuta 1950 – 16. tammikuuta 2018) oli intialainen syyrialais-malankarilaisen katolisen kirkon piispa. Hänet vihittiin papiksi 20. huhtikuuta 1978 ja nimitettiin Batteryn eparkian johtoon 11. marraskuuta 1996. Piispaksi vihkiminen seurasi 5. helmikuuta 1997. Pääkonsekraattorina toimi Cyril Baselios Malancharuvil, jota avustivat Geevarghese Timotheos Chundevalel ja Lawrence Ephraem Thottam.


title: Geevarghese Divannasios Ottathengil

text: 25. tammikuuta 2010 Ottathengil sai nimityksen Puthurin eparkian piispaksi.


title: Geevarghese Timotheos Chundevalel

text: Geevarghese Timotheos Chundevalel (s. 2. helmikuuta 1928) on intialainen syyrialais-malankarilaisen katolisen kirkon piispa. Hänet vihittiin papiksi Tiruvallan eparkiaan 24. elokuuta 1953, ja hänet nimitettiin sen piispaksi 30. huhtikuuta 1988. Piispaksi konsekroinnin suoritti 6. elokuuta Benedict Varghese Gregorios Thangalathil, jota avustivat Cyril Baselios Malancharuvil ja Paulos Philoxinos Ayyamkulangara.


title: Geevarghese Timotheos Chundevalel

text: Chundevalel jäi eläkkeelle 29. maaliskuuta 2003.


title: Pinaattielämänlanka

text: Pinaattielämänlanka ("Ipomoea aquatica") on elämänlankojen sukuun kuuluva kosteikkokasvilaji. Se kasvaa luontaisena Etelä- ja Kaakkois-Aasiassa. Sitä viljellään lähinnä kaakkoisessa Aasiassa ravintokasvina. Se on levinnyt luontoon myös alkuperäisen levinneisyysalueensa ulkopuolelle, ja varsinkin Pohjois-Amerikassa sitä pidetään pahanlaatuisena rikkakasvina.


title: Pinaattielämänlanka

text: Pinaattielämänlanka on yksivuotinen, yleensä maanmyötäisesti suikertava tai osittain veden pinnalla kelluva ruohovartinen kosteikkokasvi. Kasvin varret ovat onttoja, poikkileikkaukseltaan pyöreitä ja nivelkohdistaan juurehtivia. Onttous auttaa varsia kellumaan veden pinnalla. Lehdet ovat yleensä 3,5–17 senttimetriä pitkiä ja muodoltaan teräväkärkisen suikeita. Lehden laidat ovat ehyet tai aaltoilevat. Lehtiruoti on 3–14 senttimetriä pitkä.


title: Pinaattielämänlanka

text: Kukat kasvavat pienissä 1–3 kukan kukinnoissa. Kukintovarsi on 1,5–9 senttimetriä pitkä. Kukan kukkaperä on 1,5–5 cm pitkä, verholehdet noin 7–8 mm. Teriö on suppilomainen, 3,5–5 senttimetriä leveä, karvaton ja väriltään lähes valkoinen tai violetin vaaleanpunainen, keskeltä tummempi kuin reunoilta. Heteet ja emiö ovat teriötä lyhyempiä eivätkä työnny sen ulkopuolelle. Emin luotti on kaksihaarainen. Hedelmä on tyypiltään kota.


title: Pinaattielämänlanka

text: Pinaattielämänlankaa on viljelty Aasiassa ravintokasvina yli 2 000 vuotta. Kasvin lehtiä ja varsia käytetään vihanneksena lähinnä Kiinassa, Indonesiassa, Thaimaassa ja Vietnamissa. Pinaattielämänlanka valmistetaan yleensä joko höyryttämällä tai paistamalla.


title: Pinaattielämänlanka

text: Lisäksi kasvia on käytetty jonkin verran koristekasvina. Sitä kuitenkin pidetään nykyään monilla alueilla pahanlaatuisena rikkakasvina, ja sen kasvatus on kokonaan kielletty osissa Pohjois-Amerikkaa.


title: HMS Barfleur

text: HMS Barfleur on ollut viiden Britannian Kuninkaallisen laivaston aluksen nimenä.


title: Vesiurut (suihkulähde)

text: Vesiurut (musikaalinen suihkulähde, tanssiva suihkulähde) on soiva suihkulähde, joka muodostaa vesisuihkuja, jotka voivat elää musiikin tahdissa. Eriväriset valot usein tehostavat taiteellista vaikutelmaa.


title: Vesiurut (suihkulähde)

text: Lahden vesiurut, Lahden Kariniemessä, Pikku-Vesijärven puistossa sijaitseva soiva suihkulähde, on lajissaan Pohjoismaiden suurin. Suihkulähteessä on yhteensä 600 suutinta ja enimmillään vesisuihku voi nousta 30 metrin korkeuteen. Valoja laitteistossa on yhteensä 250.


title: HMS Inflexible (1876)

text: HMS Inflexible oli Britannian kuninkaallisen laivaston vuonna 1876 vesillelaskettu viktoriaanisen ajan 2. luokan pre-dreadnought-taistelulaiva, joka oli suunniteltu kahta aluksen keskiakselille sijoitettua tykkitornia varten. Se oli valmistettu torjumaan Välimerellä Italian kuninkaallisen laivaston alusten aiheuttamaa uhkaa, kun Italia aloitti kahden taistelulaivan "RN Duilion" ja "RN Dandolon" valmistamisen. Suunniteltujen alusten aseistuksena oli neljä Armstrongin toimittamaa 15 tuuman tykkiä, mikä teki niistä ylivoimaisia brittiläiseen Välimeren laivastoon sijoitetuille aluksille.


title: HMS Inflexible (1876)

text: "Inflexiblen" tykit olivat aikansa suurimmat kuninkaallisen laivaston alukselle sijoitetut ja sen panssarointi oli paksumpi kuin laivaston aiemmilla aluksilla. Lisäksi se oli rakennettu siten, että mikäli panssaroimattomat keula ja perä vaurioituisivat niin keskiosan panssaroitu osa pitäisi aluksen pinnalla.


title: HMS Inflexible (1876)

text: Alus tilattiin Portsmouthin telakalta ja sen köli laskettiin 24. helmikuuta 1874. Alus laskettiin vesille 27. huhtikuuta 1876 ja se valmistui 18. lokakuuta 1881.


title: HMS Inflexible (1876)

text: Alus myytiin romutettavaksi vuonna 1903.


title: Esivahvistin

text: Esivahvistin on vahvistin, joka vahvistaa esimerkiksi mikrofonin heikon signaalin linjatasoiseksi päätevahvistimelle. Käytännössä vahvistetaan yleensä jännitettä, eivätkä esivahvistimet yleensä voi syöttää suurta sähkötehoa. Päätevahvistimien otoissa on yleensä suhteellisen suuri-impedanssiset ottoliitännät, joille riittää esivahvistimen tuottama signaali.


title: Esivahvistin

text: Rakenteeltaan esivahvistimet voivat olla pienehköjä, koska ne eivät kuluta pajon tehoa, jolloin myös muuntaja voi olla pienikokoinen. Raskaita, yleensä alumiinisia jäähdytysrakenteita ei välttämättä tarvita, koska hukkalämpöä ei muodostu niin paljon kuin päätevahvistimissa. Siksi myös lepovirran mukaista luokittelua ei esiinny siinä määrin kuin päätevahvistimien yhteydessä. Vaikka toiminta olisikin A tai B-luokassa ei sähkönkulutus paljon kasvaisi.


title: Esivahvistin

text: On olemassa erillisiä, pelkästään esivahvistukseen tarkoitettuja esivahvistimia mutta sellaisia voi myös olla sisäänrakennettuina esim. miksereissä ja instrumenttivahvistimissa.


title: Esivahvistin

text: Elektronisesti esivahvistimen voi toteuttaa vaikka muutamalla transistorilla tai operaatiovahvistimella. Syynä erillisen esivahvistimen käyttöön voi olla se, että halutaan kokeilla erilaisia päätevahvistimia. Käytettäessä impedanssiltaan matalia kaiuttimia ei tarvitse kokeiluvaiheessa aina ostaa uutta esivahvistinta koska voi hankkia pelkästään kookkaamman päätevahvistimen. Lisäseikka voi olla se että hifiä arvostavalla alan harrastajalla on tietyt vaatimukset esivahvistimen ominaisuuksien suhteen joita tyypilliset ratkaisut eivät välttämättä toteuta.


title: Esivahvistin

text: Äänitysstudioissa käytetään usein erillisiä esivahvistimia. Esivahvistimien tärkeitä ominaisuuksia on alhainen särö, mukaan lukien TIM-särö.


title: Toivo Kuula -laulukilpailu

text: Toivo Kuula -laulukilpailu on on nimetty säveltäjä Toivo Kuulan mukaan. Laulukilpailun tarkoituksena on nostaa esiin Toivo Kuulan musiikkia ja löytää uusia tulkitsijoita säveltäjän tuotannolle. Toivo Kuula -laulukilpailu on järjestetty säveltäjän synnyinseudulla, Alavudella, kaksi kertaa vuosina 2012 ja 2016. Alavudella kilpailu on järjestetty Alavuden kaupungin toimesta yhteistyössä Alavuden seurakunnan ja muiden yhteistyökumppanien kanssa. Kilpailun on järjestetty myös vuonna 1987 Vantaalla. Järjestävä organisaatio tuolloin oli Kuula-Kamari Säätiö yhteistyössä Vantaan kaupungin kanssa. Vantaalla kilpailun voitti basso Kalevi Olli. Vuonna 2016 Alavudella Toivo Kuula -laulukilpailun voitti sopraano Silja Aalto, toisen palkinnon sai tenori Mika Nisula ja kolmannen palkinnon sopraano Annami Hylkilä. Silja Aalto sai myös Ilmajoen Musiikkijuhlien erikoispalkinnon sekä palkinnon parhaasta uuden musiikin tulkinnasta. Vuonna 2012 voittajaksi valiittiin baritoni Juhani Alakärppä, toisen palkinnon sai sopraano Leena Liimatainen ja kolmannen sopraano Ilona Jokinen. Parhaan uuden musiikin tulkinnan palkinnon sai baritoni Petteri Lehikoinen. Toivo Kuula -laulukilpailun tuomaristossa toimivat vuonna 2012 basso Jaakko Ryhänen (puheenjohtaja), sopraano Ritva Auvinen, mezzosopraano Monica Groop, sopraano Camilla Nylund ja tenori Seppo Ruohonen. Sihteerinä toimi sopraano ja kilpailun taiteellinen johtaja Sirkka Lampimäki (nykyisin Lamminen). Toivo Kuula -laulukilpailun tuomaristossa toimivat vuonna 2016 tenori Seppo Ruohonen (puheenjohtaja), sopraano Sirkka Lamminen, sopraano Johanna Rusanen-Kartano ja basso, Kamarilaulaja Matti Salminen.


title: Bionicle: Valon Naamio

text: Bionicle: Valon naamio () on animaatioelokuva vuodelta 2003. Se kuvattiin suoraan videolle käyttäen "pääosissa" Legon valmistamia Bionicle-toimintahahmoja.


title: Bionicle: Valon Naamio

text: Elokuvan alussa kerrotaan miten Mata Nuin saari alun perin joutui Makutan (oikealta nimeltään Teridaxin) pimeyden alle. Sen jälkeen Ta-Koron kylässä Jaller etsii Kohlii-joukkuetoveriaan Takuaa. Takua oli katsomassa erästä varoitustoteemia. Mutta se laukaisee ansan ja tie sen luokse upposi laavaan. Takua pudotti sinne vahingossa toteeminkin, mutta sen sisältä paljastuu kultainen Kanohi-naamio. Takuan ylittäessä laavavirta laavavyöry yllättää hänet, mutta Tahu, Tulen Toa pelastaa hänet. Jaller ja Takua rientävät otteluun, jonka Ga-Koro voittaa. Kun pelaajat kumartavat katsojille, naamio tippuu Jallerin repusta. Naamio näyttää säteensä Takuaan, mutta hän kallistaa naamiota niin, että se osoittaa Jalleriin. Turagat Vakama, Nokama ja Onewa paljastavat naamion olevan Valon Naamio, joka kuuluu seitsemännelle Toalle, joka tulee kukistamaan Makutan. Takua tajusi olevansa Naamion Airut, uskotteli tehtävän kuuluvan Jallerille, kuten muutkin luulivat. Jaller kuitenkin pakottaa Takuan mukaan kirjaamaan tapahtumat. Pohatu, Kiven Toa, lähtee viemään viestiä muualle päin Mata Nuin saarta, kun taas Veden Toa, Gali, oli lähtenyt meditoimaan. Seuraavana päivänä Takua ja Jaller lähtevät Ta-Korosta ja päätyvät aluksi Le-Wahin viidakkoon.


title: Bionicle: Valon Naamio

text: Sillä välin Mata Nuin saaren alla Makuta huomaa myös Seitsemännen Toan saapumisen alkaneen. Hän puhuu valtavalle naamion näköiselle patsaalle kuin Mata Nuin hengelle, jota kutsuu veljekseen. Hän herätti kolme Rahkshia: Panrahkin (pirstoamisen Rahkshi), Lerahkin (myrkyn Rahkshi) ja Guurahkin (hajottamisen Rahkshi). Silloin Gali näkee niiden tulevan Kini-Nuin temppelin keskeltä. Ne yrittävät ampua häntä, mutta hän piiloutuu jokeen. Gali huomaa niiden olevan matkalla Ta-Koroon. Gali ehtii ensin sinne ja varoittaa kylää. Rahkshit saapuvat ja tuhoavat kylän täysin. Matoranit pääsevät pakoon vahingoittumatta. Taistelun aikana Tahun naamioon päätyy Lerahkin myrkkyä, mutta Tahu itse on enemmän huolissaan kylänsä menetyksestä.


title: Bionicle: Valon Naamio

text: Takua ja Jaller ovat Le-Wahissa, jossa heidän kimppuunsa hyökkää Tuhkakarhu. Lewa, Ilman Toa, kuitenkin pelastaa tilanteen. Hän lupaa auttaa Jalleria ja Takuaa ja pistää heidät Gukko-linnun selkään ja he lentävät Ko-Wahin jäätikölle. Le-Koron rummut viestivät heille Ta-Koron tuhosta. Lewa lähtee Ta-Koroon ja kaksikko jatkaa yksin. He törmäävät jäätyneisiin Bohrokeihin ja kohtaavat Kopakan, Jään Toan. Jaller ja Takua seuraavat häntä Ko-Koroon, mutta joutuvat Rahkshien hyökkäyksen kohteeksi. Kopaka menettää tajuntansa ja Takua yrittää paeta järven yli. Kopaka kuitenkin herää, jäädyttää Rahkshit ja lähtee takaisin kyläänsä.


title: Bionicle: Valon Naamio

text: Takua ja Jaller saapuvat Onu-Wahin tunneleihin, jossa Takua eksyy. Makuta uhkailee häntä: jos Takua ei tuo Valon Naamiota hänelle, Jaller kuolee. Takua päättää Jallerin löydettyään lähteä. Makuta lähettää hänen peräänsä kolme uutta Rahkshia: Kurahkin (vihan Rahkshin), Vorahkin (voimanhimon Rahkshin) ja Turahkin (pelon Rahkshin). Takua saapuu Onu-Koroon ja tapaa Pohatun sekä Onuan, Maan Toan. Kun Kurahk, Vorahk ja Turahk hyökkäävät kylään ajaen Matoranit pakoon. Takua tuntee syyllisyyttä ja tajuaa että Makuta ei etsikään Naamiota vaan Airutta. Tahu, Gali ja Lewa saapuvat apuun. Mutta Tahun naamion haava pahenee ja Kurahk ampuu häneen vihaenergiaa saaden hänet taistelemaan Galia vastaan. Mutta Kopaka pysäyttää hänet jäädyttämällä hänet. Pohatu ja Onua kuitenkin vahingossa saavat kylän romahtamaan. Sieltä päästyään Gali, Lewa ja Kopaka parantavat Tahun.


title: Bionicle: Valon Naamio

text: Takua löytää Jallerin ja kertoo uusista Rahksheista sekä Onu-Koron tuhoutumisesta. Kaksikko jatkaa matkaansa. He päätyvät Kini Nuille, jossa kaikki kuusi Rahkshia hyökkäävät. Toa Nuvat tulevat apuun ja yhdessä he voittavat kaikki muut Rahkshit paitsi Turahk, joka on vähällä tappaa Takuan, mutta Jaller hyökkää Turahkin kimppuun ja haavoittu itse kuolettavasti. Jaller sanoo ennen kuolemaansa kuinka Takua oli erilainen kuin muut Matoranit. Takua tajuaa ettei ollutkaan vain Airut vaan itse seitsemäs Toa. Hän laittaa Valon Naamion päähänsä ja muuttuu Takanuvaksi, Valon Toaksi. Hän tuhoaa Turahkin ja rakentaa muiden Toien avulla kulkuneuvon nimeltä Ussanui, jolla hän lähtee kohtaamaan Makutan. Makuta haastaa Takanuvan Kohlii-otteluun. Hahli-nimisen Ga-Matoranin johdattamana Toat ja Turagat tulivat luolaan, mutta Makuta ampui portin kiinni, sulkien heidät kaikki sinne. Takanuva yrittää irrottaa Makutan Varjojen Naamion, mutta he molemmat tippuvat sähköiseen Protodermikseen ja yhdistyvät Takutanuvaksi. Hän avaa naamionmuotoisen portin, herättää Jallerin omalla elinvoimallaan, mutta jää portin alle. Valon Naamio liukuu Vakaman eteen ja he onnistuvat herättämään Takanuvan, ja hän luo reiän, joka avaa suljetun tien Mata Nuin saaren ja Metru Nuin kaupungin välillä.


title: Bionicle: Valon Naamio

text: Suomenkielisen version ohjauksesta vastasi Mari Laari ja kääntämisestä Pena Eronen.


title: Netflix

text: Netflix on yhdysvaltalainen tilausvideopalvelu, joka tarjoaa elokuvia ja televisiosarjoja suoratoistona vastaanottajille.


title: Netflix

text: Netflix perustettiin vuonna 1997 Kalifornian Scotts Valleyssä. Yritys aloitti toimintansa DVD-elokuvien ja -sarjojen postimyynnillä. Netflix listattiin NASDAQ-pörssiin vuonna 2002. Yritys on viime vuosina siirtynyt yhä enemmän tilausvideopalveluihin.


title: Netflix

text: Vuonna 2015 yrityksellä oli yli 62 miljoonaa asiakasta yli 50 maassa. Kesällä 2014 Netflixillä oli maailmanlaajuisesti noin 48 miljoonaa tilaajaa. Näistä 36 miljoonaa on Yhdysvalloissa ja loput muualla maailmassa. Suomen lukuja ei paljasteta kilpailusyistä.


title: Netflix

text: Kanadalaisen Sandvinen vuoden 2013 raportin mukaan Netflix vastasi 31,6 prosentista Yhdysvaltojen kaikesta nettiliikenteestä. Vuonna 2014 vastaava prosentti oli 35, joka on 20 prosenttiyksikköä enemmän kuin toisella sijalla olevan YouTuben käyttämä nettiliikenteen määrä.


title: Netflix

text: Viime vuosina Netflix on aloittanut oman tuotantonsa televisiosarjoille, joita se esittää yksinoikeudella asiakkailleen. Heinäkuussa 2013 Netflixistä tuli ensimmäinen Emmy-ehdokkuuksia saanut Internetin tilausvideopalvelu. Yritys keräsi tuolloin yhteensä 14 ehdokkuutta, joista Netflixin sarja "House of Cards" sai yhdeksän.


title: Netflix

text: Netflix hankkii elokuvat ja sarjat tuotanto- ja levitysyhtiöiltä ”normaalin” tv-kanavan tapaan. Esitysoikeudet hankitaan tietyksi ajaksi, esimerkiksi muutamaksi vuodeksi kerrallaan. Netflix ei siis toimi kuten vaikkapa Spotify ja maksa oikeuksienomistajille yksittäisistä katselukerroista.


title: Netflix

text: Netflix toimii erilaisilla laitteilla ja sovelluksilla, kuten älytelevisioilla, Windows Phonella, Androidilla, iOS:lla, PC:llä, Macilla, Wiillä, Wii U:lla, PlayStation 3:lla, PlayStation 4:lla, Xbox 360:lla, Xbox Onella, PlayStation Vitalla ja Nintendo 3DS:llä.


title: Netflix

text: AMC-kanavan "Breaking Bad" -sarjan luoja Vince Gilligan on sanonut, että mahdollisuus katsoa sarjan kaikki jaksot helposti Netflixissä oli merkittävä syy siihen, että sarjan tunnettuus yleisön keskuudessa kasvoi huomattavasti sarjan kolmannen tuotantokauden aikana.


title: Netflix

text: Netflix on saatavilla Pohjois-Amerikassa, Etelä-Amerikassa, Australiassa ja Uudessa-Seelannissa, sekä Euroopassa muun muassa Suomessa, Ruotsissa, Norjassa, Saksassa, Ranskassa ja Isossa-Britanniassa.


title: Netflix

text: Netflix aloitti toimintansa Suomessa 18. lokakuuta 2012 suppealla valikoimalla. Seuraavana päivänä kerrottiin Netflixin käyttävän luvattomasti osassa tarjonnastaan DivX Finland -yhteisön vapaaehtoisvoimin tehtyjä tekstityksiä, jotka ovat myös tekijänoikeudellisesti kyseenalaisia. Netflix lupasi poistaa palvelustaan nimikkeet, joissa kyseisen yhteisön tekstityksiä on käytetty.


title: HMS Christopher (1912)

text: HMS Christopher oli Britannian Kuninkaallisen laivaston Acasta-luokan hävittäjä.


title: HMS Christopher (1912)

text: Alus tilattiin Hawthorn Leslie and Companyltä Newcastle-upon-Tynestä osana vuosien 1911-1912 laivasto-ohjelmaa. Sen köli laskettiin 16. lokakuuta 1911 ja alus laskettiin vesille 28. elokuuta 1912. Alus valmistui vielä saman vuoden lopulla marraskuussa.


title: HMS Christopher (1912)

text: Alus myytiin romutettavaksi 9. toukokuuta 1921.


title: HMS Cockatrice (1912)

text: HMS Cockatrice oli Britannian Kuninkaallisen laivaston Acasta-luokan hävittäjä.


title: HMS Cockatrice (1912)

text: Alus tilattiin Hawthorn Leslie and Companyltä Newcastle-upon-Tynestä osana vuosien 1911-1912 laivasto-ohjelmaa. Sen köli laskettiin 23. lokakuuta 1911 ja alus laskettiin vesille 8. marraskuuta 1912. Alus valmistui maaliskuussa 1913.


title: HMS Cockatrice (1912)


title: OGK-2

text: OGK-2 () on venäläinen energiayhtiö, joka tuottaa voimaloissaan sähköä ja lämpöenergiaa. Yhtiön osake-enemmistö on Venäjän suurimmaksi sähköntuotantoyhtiöksi kasvaneen Gazprom-konsernin hallinnassa Gazprom Energyholding -yhtiön kautta. Aiempi OGK-6 energiantuotantoyhtiö on sulautettu saman yhtiön osaksi. Gazprom Energoholdingin pääomistus OGK-2:ssa on hoidettu Tsentrenergoholding-tytäryhtiön välityksellä. OGK-2:n osake noteerataan Moskovan pörssissä (), vaikka kaupankäynnin kohteena onkin vähemmistö osakkeista.


title: OGK-2

text: Yhtiön voimaloihin kuuluvat:


title: HMS Contest (1913)

text: HMS Contest oli Britannian Kuninkaallisen laivaston Acasta-luokan hävittäjä.


title: HMS Contest (1913)

text: Alus tilattiin Hawthorn Leslie and Companyltä Newcastle-upon-Tynestä osana vuosien 1911-1912 laivasto-ohjelmaa. Sen köli laskettiin 26. joulukuuta 1911 ja alus laskettiin vesille 7. tammikuuta 1913. Alus valmistui samana vuonna kesäkuussa.


title: HMS Contest (1913)

text: Alus upposi Saksan keisarikunnan laivaston sukellusveneen torpedoimana 18. syyskuuta 1917.


title: Mustasinappi

text: Mustasinappi ("Brassica nigra") on Euroopassa esiintyvä yksivuotinen kaalilaji. Se on 40–80-senttiseksi kasvava melko pystyhaarainen ruoho. Alemmat lehdet ovat isohampaisia, -halkoisia, ylemmät hammas- tai ehytlaitasia. Teriö on keltainen. Lidut ovat lyhyehköjä, pystyjä, päärangan myötäisiä, nelisärmäisiä. Kasvia on viljelty jo vuosituhansia mausteeksi.


title: HMS Lynx (1913)

text: HMS Lynx oli Britannian Kuninkaallisen laivaston Acasta-luokan hävittäjä.


title: HMS Lynx (1913)

text: Alus tilattiin Harland and Wolffilta Govanista osana vuosien 1911-1912 laivasto-ohjelmaa. Sen köli laskettiin 18. tammikuuta 1912 ja alus laskettiin vesille 20. maaliskuuta 1913. Alus valmistui tammikuussa 1914.


title: HMS Lynx (1913)

text: Alus upposi 9. elokuuta 1915 osuttuaan miinaan.


title: HMS Midge (1913)

text: HMS Midge oli Britannian Kuninkaallisen laivaston Acasta-luokan hävittäjä.


title: HMS Midge (1913)

text: Alus tilattiin Harland and Wolffilta Govanista osana vuosien 1911-1912 laivasto-ohjelmaa. Sen köli laskettiin 1. huhtikuuta 1912 ja alus laskettiin vesille 22. toukokuuta 1913. Alus valmistui maaliskuussa 1914.


title: HMS Midge (1913)

text: Alus myytiin 15. marraskuuta 1921 romutettavaksi.


title: HMS Owl (1913)

text: HMS Owl oli Britannian Kuninkaallisen laivaston Acasta-luokan hävittäjä.


title: HMS Owl (1913)

text: Alus tilattiin Harland and Wolffilta Govanista osana vuosien 1911-1912 laivasto-ohjelmaa. Sen köli laskettiin 1. huhtikuuta 1912 ja alus laskettiin vesille 7. toukokuuta 1913. Alus valmistui huhtikuussa 1914.


title: HMS Owl (1913)


title: HMS Shark (1912)

text: HMS Shark oli Britannian Kuninkaallisen laivaston Acasta-luokan hävittäjä.


title: HMS Shark (1912)

text: Alus tilattiin Swan Hunter and Wigham Richardsonilta Wallsendistä osana vuosien 1911-1912 laivasto-ohjelmaa. Sen köli laskettiin 27. lokakuuta 1911 ja alus laskettiin vesille 30. heinäkuuta 1912. Alus valmistui huhtikuussa 1914.


title: HMS Shark (1912)

text: Alus upposi 31. toukokuuta 1916 Skagerrakin taistelussa.


title: HMS Sparrowhawk (1912)

text: HMS Sparrowhawk oli Britannian Kuninkaallisen laivaston Acasta-luokan hävittäjä.


title: HMS Sparrowhawk (1912)

text: Alus tilattiin Swan Hunter and Wigham Richardsonilta Wallsendistä osana vuosien 1911-1912 laivasto-ohjelmaa. Sen köli laskettiin 17. lokakuuta 1911 ja alus laskettiin vesille 12. lokakuuta 1912. Alus valmistui toukokuussa 1913.


title: HMS Sparrowhawk (1912)


title: HMS Spitfire (1912)

text: HMS Spitfire oli Britannian Kuninkaallisen laivaston Acasta-luokan hävittäjä.


title: HMS Spitfire (1912)

text: Alus tilattiin Swan Hunter and Wigham Richardsonilta Wallsendistä osana vuosien 1911-1912 laivasto-ohjelmaa. Sen köli laskettiin 18. joulukuuta 1911 ja alus laskettiin vesille 23. joulukuuta 1912. Alus valmistui kesäkuussa 1913.


title: HMS Spitfire (1912)

text: Alus myytiin 9. toukokuuta 1921 romutettavaksi.


title: Tungjärvi

text: Tungjärvi (; ) on taajama Karjalan tasavallan Louhen piirin Kiestingin kunnassa. Se sijaitsee samannimisen järven koillispuolella 72 kilometriä Louhesta länteen. Taajamassa toimii peruskoulu ja kulttuuritalo. Asukkaita on 447 henkeä (vuonna 2009).


title: Dern

text: Dern on muun muassa seuraavien henkilöiden sukunimi:


title: Anderlecht

text: Anderlecht on yksi Brysselin alueen yhdeksästätoista kunnasta. Vuonna 2013 siellä oli noin 113 000 asukasta.


title: Anderlecht

text: Anderlecht sijaitsee pääkaupunkiseudun lounaisosassa. Se oli alkujaan maatalousyhteisö, joka on kaupungistunut Brysselin kasvamisen myötä. Kaupungin keskustassa on säilynyt keskiaikainen sävy.


title: Anderlecht

text: Siellä pelaa jalkapallojoukkue RSC Anderlecht.


title: Eugen (Ruotsin prinssi)

text: Prinssi Eugen (Eugén Napoleon Nikolaus; ) oli Ruotsi-Norjan perintöruhtinas (vuodesta 1905 lähtien vain Ruotsin prinssi) ja Närken herttua, joka tunnetaan myös kuvataiteilijana. Hän oli kuningas Oskar II:n ja kuningatar Sofian nuorin poika.


title: Eugen (Ruotsin prinssi)

text: Eugen suoritti ylioppilastutkinnon vuonna 1884, kirjoittautui saman vuoden kevätlukukaudella Kristianian yliopistoon ja suoritti samana vuonna upseerin tutkinnon. Vuonna 1885 hän matkusti Italiaan, Egyptiin ja Syyrian ja palasi Istanbulin kautta. Jo samoihin aikoihin hän oli alkanut maalata. Kirjassa "Våra minnen" (1886), jonka hän julkaisi veljiensä Oskarin ja Karlin kanssa, on joitakin hänen piirroksiaan sekä jäljennökset kolmesta hänen maalaamastaan Palestiina-aiheisesta akvarellista. Vuosina 1885–1886 hän opiskeli Uppsalassa Wilhelm von Gegerfeltin oppilaana. Hänen muita taiteiden opettajiaan olivat Hans Gude ja Hugo Salmson.


title: Eugen (Ruotsin prinssi)

text: Vuoden 1887 alussa prinssi saapui Pariisiin, virallisen selityksen mukaan "harjoittaakseen jonkin aikaa taideopintoja". Siellä hän käytti peitenimeä "Monsieur Oscarsson" ja opiskeli Léon Bonnat'n koulussa, jossa hän piirsi ja maalasi elävien mallien mukaan. Kun Bonnat'n koulu saman vuoden syksyllä lopetti toimintansa, siirtyi prinssi Eugen Henri Gervexin ateljeehen. Hän opiskeli kaikkiaan kaksi ja puoli vuotta talvisin Pariisissa ja maalasi kolmena kesänä ruotsalaisia maisema- ja henkilökuvia Dalbyssä Skånessa, jossa Hugo Salmson toimi hänen opastajanaan. Pariisin maailmannäyttelyssä 1889 Ruotsin osastolla oli näytteillä hänen pieni skånelaisaiheinen maalauksensa "Perunapelto Dalbyssä" () ja kolme pastellista muotokuvaharjoitelmaa. Näitä ei kuitenkaan mainittu näyttelyluettelossa, mutta nuori aloittelija, joka signeerasi teoksensa nimellä "Eugène", tuli kuitenkin yleisölle tutuksi ja sai hienon arvostelun. Palkintojen jaon yhteydessä hän sai kunniamainnan pastellimaalarina. Joulukuun 11. päivänä 1889 hänet valittiin ensimmäiseksi kunniajäseneksi Ruotsin tiedeakatemiaan.


title: Eugen (Ruotsin prinssi)

text:
Prinssi Eugen osoitti nopeasti itsenäisen taiteilijaluonteensa, hienon luontotunteen, joka etsi omia ilmaisumuotojaan. Hänen tuotantonsa ensimmäisinä vuosina hänen palattuaan Pariisista osoitti antaumuksellista yksityiskohtien tutkimusta ja samaan aikaan pyrkimystä melodiseen luonnontunteeseen: "Kuun nousu" () ja "Aamutunnelma" () esittävät tunturimaisemia, "Kevät" (k) ja "Sisäjärvi" () Mälarenin luontoa. Yllättävä teos oli "Metsä" (), joka ilmentää vahvaa tuntemusta yksinäisyydestä syvällä metsässä keskellä korkeita ja paksuja honkien runkoja. Kun se asetettiin näytteille, sitä sanottiin leikillisesti "prinssin sukutauluksi".
Prinssin maalaukset saivat ennen pitkää uusia ilmaisumuotoja. Vuonna 1893 hän maalasi Södermanlandin maaseudulla teokset "Vanha linna" (), "Auringon viimeinen välähdys" () ja "Molemmat poppelit" (). Yhdessä "Pilvet" ()-maalauksen kanssa vuodelta 1895 ne muodostavat oman ryhmänsä hänen teostensa joukossa. On oletettu, että hän sai raikkaita vaikutteita käydessään Etelä-Italiassa, mutta hänen on myös arveltu saatu vaikutteita sveitsiläiseltä taiteilija Arnold Böckliniltä. Maalaukset on tehty yksinkertaisin linjoin suurelle tasopinnalle, ja niille tyypillisiä piirteitä ovat aaltoileva maanpinta, tiiviit lehtikasat, kasautuneet pilvet ja taustalla voimakkaan sininen taivas. Saman tyylinen on myös hänen myöhempi triptyykkinsä "Hagastämningar", jonka hän maalasi Tukholman uuden oopperatalon kuninkaallista lämpiötä varten vuonna 1898. Siinä hän toi maisemamaalaukset nykyiseen ruotsalaiseen koristemaalaustaiteeseen. Hän maalasi myös maisemakuvan Hagaparkenista klassisine pyöreine temppeleineen, jota ympäröi koristepoppeli sekä lehteviä ja kukkivia kastanjapuita. Värivalikoima on raikas ja reipas ja ilmentää kesäkuista sinistä taivasta ajelehtivine pilvineen, puiston rehevää vihreyttä ja sinisiä lahtia.
Aurinkoisista ja hienoista maisema-aiheista prinssi siirtyi muihin aiheisiin. Tukholman saaristosta tuli joksikin ajaksi tärkein alue, jossa hän tutki kesäyötä ja kesäisiä auringonnousuja. Hänen ensimmäinen yritelmänsä oli "Kesäyö" (), näkymä meren selkien yläpuolelle kohoavalta kukkulalta, josta katsottuna tummat metsäiset saaret kuvautuvat tyyneen veteen. Aiheeltaan samankaltaisia ovat myös "Valoisa yö" (), "Yöpilvi" () ja "Tyyni vesi" (). Viimeksimainittu on romanttinen metsäaiheinen teos, jossa tyyntä pikku lampea ympäröivät puut yötaivaan pilvien alla.


title: Eugen (Ruotsin prinssi)

text: Kun prinssi vuonna 1905 oli muuttanut Waldemarsuddeen, hänen teoksiinsa ilmaantui uusi aihepiiri, vesiväylä Tukholmaan eri vuodenaikoina ja vuorokauden aikoina: valkoiset saaristolaivat kesäiltojen hämärässä ja kesäöinä, etelärannan tehtaat talvella sekä luontoaiheet Djurgårdenin saarella.